title: Ferroseeni

text: Ferroseeni reagoi aromaattiselle yhdisteelle tyypillisellä tavalla, eli aromaattisella substituutiolla, ei kuten karbanioni tai dieeni (alkeeni). Siitä on helppo valmistaa johdannaisia.


title: Ferroseeni

text: Ferroseenia valmistetaan 300 °C:n lämpötilassa syklopentadieenin ja raudan välisellä reaktiolla.


title: Ferroseeni

text: Ferroseenilla itsellään on vähän käyttötarkoituksia. Ferroseeniä voidaan käyttää tetraetyylilyijyn korvikkeena vanhoihin autoihin, jotka on suunniteltu lyijybensiiniä varten. Ferroseenista on kuitenkin helppo valmistaa johdannaisia. Lääkekemiassa on havaittu, että tamoksifeenin ferroseenijohdannainen on solumyrkky, jota voidaan käyttää syövän hoitoon. Ferrosenyylifosfiineja käytetään metallikatalyytin ligandina; näitä katalyyttejä käytetään lääkkeiden ja maatalouskemikaalien valmistuksessa.


title: Ferroseeni

text: Ferroseenin moolimassa on 186,03 g/mol ja CAS-numero 102-54-5. Aineesta käytetään myös nimiä "rautadisyklopentadienyyli" ja "rautadi-2,4-syklopentadien-1-yyli".


title: PSA

text: PSA tarkoittaa seuraavia asioita:


title: Wake Me Up When September Ends

text: Wake Me Up When September Ends on punk-rock-yhtye Green Dayn kappale American Idiot -albumilta. Kappaleen kirjoitti yhtyeen laulaja/kitaristi Billie Joe Armstrong. Billie Joe on haastattelussa sanonut, että kappale on sävelletty hänen isänsä muistolle. Billie Joe oli tällöin vain 10-vuotias. Laulaessaan tämän laulun Billie Joe on monesti itkenyt.


title: Wake Me Up When September Ends

text: Kappaleen musiikkivideo ottaa kantaa Irakin sotaan kertoen tarinan pariskunnasta, jota näyttelevät Evan Rachel Wood ja Jamie Bell.


title: Euroopan nuoret sosialistit

text: YES – Euroopan Sosialidemokraattiset Nuoret () on Euroopan unionin puitteissa toimiva sosialististen ja sosiaalidemokraattisten nuorten järjestö.


title: Euroopan nuoret sosialistit

text: YES on Euroopan sosiaalidemokraattisen puolueen (PES) nuorisojärjestö. Se on IUSY:n (International Union of Socialist Youth) sisarjärjestö. ja Euroopan Parlamentin Sosialistien ja Demokraattien ryhmän virallinen nuorisojärjestö. Järjestön toimisto sijaitsee Brysselissä.


title: Euroopan nuoret sosialistit

text: Järjestön puheenjohtajana toimii nykyisin Joao Albuquerque (Juventude Socialista, Portugali) ja pääsihteerinä Tuulia Pitkänen (Sosialidemokraattiset Nuoret, Suomi).


title: Euroopan nuoret sosialistit

text: YES perustettiin Haagissa marraskuussa vuonna 1992. Se oli tuolloin englanninkieliseltä nimeltään ”European Community Organisation of Socialist Youth” ja siitä käytettiin aina vuoteen 2013 asti lyhennettä ECOSY. Järjestön nimi on nykyään Young European Socialists ja siitä käytetään lyhennettä YES.


title: Euroopan nuoret sosialistit

text: Ennen vuonna 1992 eurooppalaisten nuorten sosialistien toiminta oli järjestetty IUSY:n Eurooppa-komitean puitteissa. YES:n organisaation perustaminen ei suinkaan tapahtunut vastustuksetta, sillä Ranskan, Itävallan, Saksan ja Ruotsin nuorisojärjestöt esittivät luotavaksi järjestöä, jonka tarkoituksena ei olisi ollut vain EU:n jäsenmaiden nuorten sosialistien yhteenliittymä, vaan se olisi koonnut yhteen kaikkien Euroopan maiden sosialistiset nuoret. TarkkailijajäsenetEnnen vuotta 1997 YES:n puheenjohtajuus vaihtui EU:n puheenjohtajuuden mukaisessa kiertävässä järjestyksessä, mutta vuodesta 1997 lähtien järjestöllä on ollut erikseen valittu puheenjohtaja. Puheenjohtajina ovat toimineet:


title: Ladvo-Venka

text: Ladvo-Venka on Naantalin 9. kaupunginosa noin 6 km kaupungin keskustasta koilliseen. Kaupunginosassa on 70 asukasta (2005), ja se on siten väkiluvultaan Naantalin pienimpiä. Ladvo-Venka on Naantalin pohjoisin kaupunginosa ja se sijaitsee Maskun ja Raision rajalla. Naapurikaupunginosia Naantalin puolella ovat Murikko ja Soininen.


title: Ladvo-Venka

text: Vengassa sijaitsee vuonna 2006 avattu 27-reikäinen golfkeskus Aurinko Golf, jossa pelattiin vuonna 2008 30 000 kierrosta. Sen alue on 93 hehtaarin suuruinen josta kaksi kolmasosaa on vaihtelevaa kallio sekä mäntymetsä maisemaa ja korkeuserot omaavaa maastoa. Loput alueesta on kumpuilevaa viljely- ja laidunmaata. Alueella on runsaasti omenpuita ja paikalla sijaitsikin ennen Vengan tila.


title: Ladvo-Venka

text: Vengan lounaisosaan aletaan rakentamaan vuoden 2010 aikana Aurinkoportti nimiselle uudelle omakotitaloalueelle 24 kivitaloa. Alueelle rakennetaan tieyhteys Maskuntien–Immasentien kiertoliittymästä.


title: Ladvo-Venka

text: Isosuo on Ladvo-Vengan pohjoispuolella sijaitseva alue jossa toimii Naantalin, Raision ja Maskun kuntien rajalla Isosuon jäteasema entinen kaatopaikka, Naantalin puolella Fortum Oy:n tuhkankaatopaikka (Härkäsuon kaatopaikka) ja Naantalin kaupungin puhtaiden ylijäämämassojen läjitysalue eli maankaatopaikka. Alueen koillispuolella on Maskun kunnan pieni teollisuusalue. Isosuota ympäröivät alueet ovat pääasiassa maa- ja metsätalouskäytössä.


title: Ladvo-Venka

text: Naantalin maankaatopaikka (Isosuon maankaatopaikka) otettiin käyttöön vuonna 1989. Sen pinta-ala on neljä hehtaaria ja sinne läjitetään rakennustyömaiden kaivuumassoja ja kiviainetta Naantalin alueelta, 5 000–10 000 m³ vuodessa. Maankaatopaikka kykenee vastaanottamaan maa-ainesta arviolta vuoteen 2020 saakka.


title: Ladvo-Venka

text: Isosuon alueen pintavedet purkautuvat Vaarjoen kautta mereen.


title: Luikkio

text: Luikkio on Naantalin 7. kaupunginosa noin 3 km kaupungin keskustasta pohjoiseen. Kaupunginosassa on 564 asukasta (2005), ja se saa nimensä sijainnistaan Luikkionvuoren kupeessa. Luikkio sijaitsee meren rannalla, ja sen naapurikaupunginosia ovat Ruona-Pirttiluoto, Taimo ja Soininen.


title: Luikkio

text: Luikkio on omakotitalovaltainen asuinalue Luikkionlahden rannalla. Taimon koulu sijaitsee nimestään huolimatta Luikkion kaupunginosassa.


title: Tiikerikissa

text: Tiikerikissa eli orisilla tai onsilla ("Leopardus tigrinus", myös "Oncifelis tigrinus" tai "Felis tigrina") on kissaeläin ja läheistä sukua oselotille ja pitkähäntäkissalle.


title: Tiikerikissa

text: Sen asuinalueita ovat Keski- ja Etelä-Amerikan trooppiset sademetsät. Tiikerikissa on yöeläin ja saalistaa jyrsijöitä ja lintuja. Tiikerikissan pituus on noin 40–50 cm, lisäksi häntä 40 cm. Vaikka mitat ovat suuremmat kuin tavallisella kotikissalla, tiikerikissa painaa vähemmän, 2–3 kg. Pienestä koostaan huolimatta kissa on hyvin aggressiivinen, erityisesti uros. Tiikerikissa kuuluu uhanalaisuusluokituksessa vaarantuneisiin lajeihin. Sitä metsästetään sen kauniin turkin tähden.


title: Tiikerikissa

text: Pennut syntyvät helmi–huhtikuussa. Tiineysaika on 74–76 vuorokautta, ja emo synnyttää tavallisesti 1–3 pentua. Kaikki hampaat puhkeavat yhtä aikaa. Pennun silmät avautuvat, kun se on 17 päivän ikäinen, ja se alkaa syödä kiinteää ravintoa 55 päivän ikäisenä.


title: Putkikellot

text: Putkikellot kuuluvat lyömäsoitinten ryhmään, metallofonien alaryhmään. Putkikellot koostuvat erimittaisista kromaattisesti viritetyistä metalliputkista, jotka on valmistettu yleensä messingistä. Putket ovat halkaisijaltaan 30–40 mm ja pituudeltaan 75–155 cm. Yleisimmissä putkikelloissa on 18 putkea (1½ oktaavia: C–F), harvinaisempia ovat 25 putken soittimet (2 oktaavia: F–F). Ääni syntyy, kun putkia lyödään pienellä nahka- tai muovivasaralla.


title: Putkikellot

text: Ensimmäisen kerran putkikelloja käytettiin Pariisissa vuosien 1860 ja 1870 välillä. Pronssista valmistetut putkikellot patentoi englantilainen John Harrington. Arthur Sullivan oli ensimmäinen, joka sävelsi musiikkia putkikelloille vuonna 1886.


title: Putkikellot

text: Klassisessa musiikissa putkikelloja käytetään matkimaan kirkonkellojen ääntä. Tällaisiin teoksiin kuuluvat muiden muassa John Philip Sousan marssi "Liberty Bell" ja Pjotr Tšaikovskin orkesterialkusoitto "Vuosi 1812". Ensimmäisen kerran putkikelloja käytettiin kirkonkellojen korvikkeina kuitenkin Giuseppe Verdin oopperoissa "Trubaduuri" (1853) ja "Naamiohuvit" (1859) sekä Giacomo Puccinin "Toscassa" (1900).


title: Putkikellot

text: Putkikellot kuuluvat sinfoniaorkesterin soittimiin. Putkikellopeli tarkoittaa melkein samaa soitinta kuin putkikellot.


title: EnMAP

text: EnMAP on Saksan suunnittelema kaukokartoitussatelliitti. Sen akronyymi tulee sanoista "Environmental Mapping and Analysis Program", josta näkee, että satelliitti on ympäristön tilaa mittaava. Se laukaistaan vuonna 2011. Sen mittalaitteet toimivat näkyvän valon alueella.


title: EnMAP

text: Sen toteuttaa Kayser-Threde-yhtiö.


title: Lievä kantrihuijaus

text: Lievä kantrihuijaus on Antti Raivion ja Ville Virtasen esittämän parivaljakon, Akin ja Turon ympärille rakennettu musiikkialbumi vuodelta 1988. Albumi julkaistiin CD-versiona vuonna 2001.


title: Lievä kantrihuijaus

text: Osa albumin kappaleista on julkaistu myös Maukka Perusjätkän kanssa tehdyssä yhteiskokoelmalevyssä "Cool".


title: Lievä kantrihuijaus

text: Suluissa alkuperäisen esittäjän ja kappaleen nimi.


title: Phobos-Grunt

text: Phobos-Grunt ( ’Phoboksen maaperä’) oli Venäjän avaruusjärjestön avaruusluotain, jonka oli tarkoitus tutkia Marsin kuuta Phobosta. Se piti laukaista lokakuussa 2009 , mutta laukaisua lykättiin vuoteen 2011. Vuoden 2011 laukaisu epäonnistui. Zenit-2SB -kantoraketti nosti luotaimen parkkikiertoradalle mutta luotaimen omat raketit, joilla se oli tarkoitus saada Mars-siirtoradalle, eivät toimineet ja luotain jäi Maan kiertoradalle. Luotain tuhoutui lopulta Maan ilmakehässä tammikuussa 2012.


title: Phobos-Grunt

text: Luotain laukaistiin 8. marraskuuta 2011 kello 22.16 Suomen aikaa Baikonurin kosmodromilta.


title: Phobos-Grunt

text: Zenit-2SB -raketin rakettivaiheet toimivat normaalisti ja nostivat luotaimen parkkiradalle. Maan kiertoradalla käynnistettävä Marsia kohti vievä luotaimen raketti ei käynnistynytkään, joten luotain jäi Maan kiertoradalla. Luotain voidaan katsoa menetetyksi mikäli rakettivaihetta ei saada muutaman päivän sisällä käynnistettyä, mikä on epätodennäköistä. Marraskuun jälkipuolella sekä venäläiset että Euroopan avaruusjärjestö ovat saaneet avaruusluotaimelta viestejä ja avaruusluotain on myös avannut aurinkopaneelinsa, joten sen toiminta ei pääty akkujen tyhjentymiseen. Myös Euroopan avaruusjärjestö tutki aluksen pelastamista käyttäen eteläisen pallonpuoliskon radioantennejaan yhteyskokeiluihin, mistä luovuttiin marraskuun lopulla 2011. Joulukuun alussa Phobos-Gruntin osia on ilmeisesti alkanut pudota ilmakehään eli alus tuhoutuu matalalla kiertoradalla. Phobos-Gruntin oletetaan tuhoutuvan ilmakehässä tammikuussa 2012. Phobos-Gruntin myötä kaikki Neuvostoliiton ja Venäjän 1960-luvun jälkeiset 19 Mars-lentoa ovat päätyneet epäonnistumiseen. Eräissä lähteissä on loppuvuonna 2011 ja tammikuussa 2012 väitetty venäläisten epäilleen länsimaiden aikaansaaneen avaruusluotaimen tuhon. Toisaalta venäläiset ovat ilmaisseet tunteneensa riskit, jotka aikataulu asetti.


title: Phobos-Grunt

text: Luotain syöksyi Maan ilmakehään ja tuhoutui Tyynen valtameren yläpuolella 15. tammikuuta 2012.


title: Phobos-Grunt

text: Phobos-Gruntin oli tarkoitus on hakea näytteitä Marsin Phobos-kuun pinnalta. Ennen laskua sen olisi tutkinut Phoboksen kaasukehää, plasmaa, pölyä ja säteilyä.


title: Phobos-Grunt

text: Missiota kaavailtiin Neuvostoliitossa 1980-luvulla jatkona muun muassa Mars-96-avaruuslennolle. Phobos Grunt hyväksyttiin toteutettavaksi avaruuslennoksi jo 1990-luvun alussa, mutta sen toteutus mahdollistui vasta vuodesta 2005 alkaen. Syy viivytykseen oli Venäjän avaruustieteen rahoituksen alhainen taso 1990-luvulla. Alukset – venäläinen Phobos-Grunt ja Kiinan kansantasavallan Yinghuo-1 – laukaistaan Zenit-kantoraketilla Baikonurista. Syyskuussa 2009 Venäjän avaruusjärjestö lykkäsi Phobos-Grunt-avaruusluotaimen laukaisua syksyltä 2009 marraskuuhun 2011, joka aikaansai vastaavan viiveen jo valmiille kiinalaiselle avaruusluotaimelle. Hankkeen kokonaiskustannuksiksi budjetoitiin viisi miljardia ruplaa (163 miljoonaa dollaria).


title: Phobos-Grunt

text: Kiinan avaruushallinto toimitti luotaimen mukaan Yinghuo-1-mikrosatelliitin (Tulikärpänen), joka – mission onnistuessa – olisi irrotettu emäaluksesta Marsin lähellä. Kiinan osuutta projektista johti Chen Changya. Kiinan mikrosatelliittiluotain oli valmis jo vuoden 2009 laukaisuikkunan aikana, joka lisännee pettymystä venäläisen laukaisun epäonnistumisesta vuoden 2009 lopulla.


title: Phobos-Grunt

text: Suomen Ilmatieteen laitoksen kehittämä MetNet-laskeutuja ei ollut osa laukaistun avaruusluotaimen laitteistoa, vaikka tätä on kaavailtu aiemmin 2000-luvulla.


title: Phobos-Grunt

text: Euroopan avaruusjärjestö ja Venäjän avaruusjärjestö solmivat vuoden 2007 lopulla yhteistyösopimuksen koskien Venäjän Phobos-Grunt- ja ESAn ExoMars-missioita. Tämä yhteistyö jatkuu Exomarsin kohdalla ja voi johtaa venäläisen kantoraketin käyttöön Exomarsin kohdalla, NASAhan on hankkeesta joutunut talousongelmiensa vuoksi vetäytymään.Syyskuussa 2010 TsAGI-intituutti ilmoitti, että vuonna 2011 Phobos-Grunt-luotaimen mukana lentää myös laskeutuja, joka on tekninen eikä tieteellinen koelaite. Se on Lavotškinin vuodesta 2006 alkaen kehittämä laskeutuja. Tämä aie ei toteutunut.


title: Heini Walter

text: Heini Walter (28. heinäkuuta 1927 – 12. toukokuuta 2009) oli sveitsiläinen entinen Formula 1 -kuljettaja. Hän osallistui vain yhteen MM-sarjan Grand Prix kilpailuun, eikä onnistunut keräämään yhtään MM-pistettä.


title: John Campbell-Jones

text: Michael John Campbell-Jones (s. 21. tammikuuta 1930 Leatherhead, Surrey) on brittiläinen entinen Formula 1 -kuljettaja. Hän osallistui kahteen Grand Prix -kilpailuun, mutta ei onnistunut keräämään yhtään MM-pistettä.


title: John Campbell-Jones

text: Pienoisen menestyksen urheiluautokilpailuissa 1958 jälkeen Campbell-Jones siirtyi Formula 2 -sarjaan. Vuonna 1962 hän liittyi Formula 1 -sarjaan Emeryson-tallin kuljettajana. Belgian Grand Prix'ssa auton vaihdelaatikko rikkoutui harjoituksissa, minkä seurauksena hän kilpaili lainatulla Lotuksella. Autosta josta kuitenkin meni vaihdelaatikko rikki, ja hän sijoittui sijalle 11. Vaikka menestystä F1:stä ei tullut, saavutti hän pientä menestystä pienemmistä luokista samana vuonna.


title: John Campbell-Jones

text: Kaudeksi 1963 hän siirtyi Tim Parnellin talliin, joka ajatti Lola-autoja. Tallissa hän osallistui vain Britannian Grand Prix'hin sijoittuen sijalle 13.


title: Terho (etunimi)

text: Terho on suomalainen miehen etunimi. Luontoaiheinen nimi johtuu tammen pähkinämäistä hedelmää tarkoittavasta sanasta terho. Nimi oli ehdokkaana kalenterinimeksi 1800-luvun puolivälin jälkeen ja tuli almanakkaan 1900-luvun alussa.


title: Terho (etunimi)

text: Nimi on annettu vuoden 2009 loppuun mennessä 3 742 suomalaiselle miehelle, ennen vuotta 1960 myös noin 15 naiselle.


title: Kauko

text: Kauko on suomalainen henkilönnimi, yleensä miehen etunimi. Kauko on käytössä myös sukunimenä.


title: Kauko

text: Kauko liittyy muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Nimiryhmästä on kehittynyt myöhemmin useita sukunimiä, Kaukon lisäksi esimerkiksi Kaukonen, Kaukola, Kaukanen, Kaukinen ja Kaukiainen.


title: Kauko

text: Kaukon yleistyminen etunimenä ajoittuu kansallisromanttiseen kauteen. Nimen käyttöönottoa ehdotti H. A. Reinholm "Uudessa Suomettaressa" vuonna 1879. Kaukon on nähty pohjautuvan nimiin Kaukamoinen ja Kaukomieli, jotka esiintyvät kansanrunoissa. Kalevalassa "Kauko, Kaukomieli" on Lemminkäisen kertonimi. Tosiasiassa nimi on vanhempi; kansanrunous on vain tehnyt sen uudelleen tunnetuksi.


title: Kauko

text: Etunimi Kauko on ollut Suomessa yleinen varsinkin 1920- ja 1930-luvuilla. Väestörekisterikeskuksen mukaan nimi oli vuoden 2015 loppuun mennessä annettu 23 891 miehelle ja ainakin kahdelle naiselle.


title: Kauko

text: Lisäksi Kauko on kirjattu väestötietojärjestelmään helmikuun 2016 loppuun mennessä 616 suomalaisen sukunimeksi. Luvussa ovat mukana kuolleet ja sukunimeä vaihtaneet. Nykyisenä sukunimenä Kauko oli tuolloin runsaalla 322 ihmisellä.


title: Kauko

text: Kaukon nimipäivä on 3. maaliskuuta. Suomalaisessa almanakassa nimi on ollut vuodesta 1908 lähtien (lukuun ottamatta vuosia 1941–1942). Aikoinaan kalentereissa on ollut sen rinnalla nimi Kaukomieli.


title: Kauko

text: Kaukon yleinen kutsumanimi on Kake. Virossa etunimeä Kauko vastaa muoto "Kaugo".


title: Kauko

text: Germaanien saagoissa esiintyy yleisimmän nykykäsityksen mukaan fiktiivinen Suomen kuningas Faravid. Nimi on tulkittu muinaisgermaanikieliseksi käännökseksi Kaukomieli-nimestä.


title: Arnoldo Alemán

text: Arnoldo Alemán Lacayo (s. 23. tammikuuta 1946) oli Nicaraguan presidentti 1997–2002.


title: Arnoldo Alemán

text: Alemán syntyi Managuassa, Managuan departementissa. Hänen isänsä Arnoldo Alemán Sandoval oli mukana Anastasio Somoza Debaylen hallituksessa. Alemán sai 1967 arvosanan oikeustieteestä Universidad Nacional Autónomasta (UNAN) Leónista erikoistuttuaan kauppaoikeuteen. Hän työskenteli lakimiehenä ja notaarina 1968–1979 eri yrityksissä, kuten Inversiones Nicaragüenses de Desarrollo, S.A:ssa (INDESA), jonka sandinistahallitus (FSLN) kansallisti syyskuussa 1980. Vuonna 1980 hänet pidätettiin vastavallankumouksellisena ja hän vietti yhdeksän kuukautta vankilassa. Vapautuksensa jälkeen hän pakeni väliaikaisesti Yhdysvaltoihin.


title: Arnoldo Alemán

text: Palattuaan Nicaraguaan Alemán osallistui politiikkaan ja oli mm. Unión de Productores Agropecuarios de Nicaraguan varapuheenjohtaja 1986–1990 ja Asociación de Cafetaleros de Managuan puheenjohtaja 1983–1990. Vuosina 1990–1991 ja 1993–1996 hän oli oikeistolaisen Partido Liberal Constitucionalistan pääsihteeri. Se kuului 14 puolueen muodostamaan oppositioon (Unión Nacional Opositora; UNO), joka voitti vaalit 25. helmikuuta 1990 ja sandinistien valtakausi päättyi. Toukokuussa 1990 hänet valittiin Managuan pormestariksi. Hän jätti tehtävänsä 1. syyskuuta 1995 valmistautuessaan vuoden 1996 presidentinvaaleihin liberaalipuolueiden koalition Alianza Liberalin ehdokkaana. Häntä vastaan tehtiin vaalikamppailun aikana murhayritys 25. tammikuuta 1996 Wiwilíssä.


title: Arnoldo Alemán

text: 20. lokakuuta vaalissa Alemán sai 51 % äänistä. Hän aloitti presidenttikautensa ääriliberaalilla ohjelmalla tavoitteenaan luoda maahan 100 000 yksityisen sektorin työpaikkaa korjatakseen pahasti velkaantuneen maan tilaa. Rakennesopeutuksilla (Enhanced Structural Adjustment Facility; ESAF I ja II) oli hintansa työttömyyden, köyhyyden ja sosiaaliturvan rapautumisen myötä. Nicaraguan armeijan komentaja Joaquín Cuadra Lacayo varoitti syyskuussa 1997 sosiaalisten ongelmien johtavan "räjähdystilaan." Sandinistioppositio järjesti huhtikuussa 1997 suuren mielenosoituksen hallitusta vastaan, johon hallitus vastasi lakiesityksellä, joka kielsi julkiset häiriöt ja viranomaisten vastustamisen mielenosoituksissa. Vuonna 1998 sandinistit boikotoivat parlamenttia vaatiessaan sosiaalista agendaa kansan hyväksi. Maan talous kasvoi nopeasti, mutta ostovoima heikkeni ja työttömyys oli 1997 50 %.


title: Arnoldo Alemán

text: El Niño ja hurrikaani Mitch marraskuussa 1998 aiheuttivat laajoja menetyksiä maataloudessa ja hurrikaani myös muuta tuhoa ja kuolonuhreja. Alemán kieltäytyi päästämästä kuubalaisia lääkäreitä maahan. Vuonna 2000 PLC:n ja FSLN pääsivät sopuun ja solmivat sopimuksen, jolla ne jakoivat keskenään korkeat virat oikeuslaitosta ja vaalikomissiota myöten. Alemánin hallitus oli erittäin korruptoitunut, mutta vielä presidenttikautensa jälkeen hän oli puolueensa kiistaton johtaja.


title: Arnoldo Alemán

text: Viimeisenä toimenaan Alemán nimitti varapresidenttinsä Enrique Bolaños Geyerin puolueen johtoon, ja hänen valittiin seuraavaksi presidentiksi. Alemán nimitettiin presidenttikautensa jälkeen parlamentin puhemieheksi, jossa asemassa hän oli syytesuojassa. Korruptiosta syytettynä hänen syytesuojansa kumottiin joulukuussa 2002 yhden äänen enemmistöllä.


title: Arnoldo Alemán

text: Alemán pidätettiin tuomittiin rahanperusta, petoksesta, kavalluksesta ja vaalivilpistä kahdenkymmenen vuoden vankeuteen. Häntä syytettiin valtion 100 miljoonan USD:n varojen käyttämisestä oman puolueensa vaalikampanjaan. Alemán, joka on sairaalloisen ylipainoinen ja kärsii diabeteksesta ja sydänvaivoista asetettiin arestiin farmilleen El Chileen Managuan eteläpuolelle, jossa hän luultavasti kärsii tuomionsa. Häneltä takavarikoitiin 700 000 $ Miamissa ja Panamassa hänellä tiedetään olevan 50 miljoonan dollarit varat eri pankkitileillä.


title: Arnoldo Alemán

text: 16. tammikuuta 2009 korkein oikeus kuitenkin kumosi Alemánin tuomiot ja vapautti hänet. Kriitikot epäilivät sopimusta liberaalien ja sandinistien välillä.


title: Suomen Keksijäin Keskusliitto KEKE

text: Suomen Keksijäin Keskusliitto KEKE ry on vuonna 1971 perustettu keksijöitä tukeva keskusjärjestö. Siihen kuuluu 24 jäsenjärjestöä ja 1200 jäsentä.


title: Suomen Keksijäin Keskusliitto KEKE

text: KEKE tukee keksijöitä tarjoamalla tietoa rahoitusmahdollisuuksista ja keksintöjen suojaamisesta. Liitto on kansainvälisen keksijäliiton (IFIA) jäsen.


title: Suomen Keksijäin Keskusliitto KEKE

text: Keksijäin Keskusliitto, Suomen Kuntaliitto ja Suomen Yrittäjät valitsevat vuosittain Suomen luovin kunta -kunniamaininan saavan kunnan.


title: Auvo

text: Auvo on suomalainen miehen etunimi, joka kuitenkin 1900-luvun alkuvuosikymmeninä annettiin toisinaan myös tytölle. Nimi johtuu pääasiassa runokielessä esiintyvästä, onnellisuutta tarkoittavasta sanasta "auvo". Kalevalassa auvo kuitenkin merkitsee kunniaa ja kaunistusta. Nimi on annettu 1900-luvun alusta maaliskuuhun 2016 mennessä 1944 suomalaiselle miehelle ja 70 naiselle. Yrjö Karilas ehdotti vuonna 1919 Auvoa naisennimeksi.


title: Tuomo Tuomi

text: Tuomo Tapio Tuomi (26. lokakuuta 1929 Kouvola – 24. marraskuuta 2011 Helsinki) oli suomalainen kielitieteilijä ja professori, oppiarvoltaan filosofian lisensiaatti (Helsingin yliopisto 1965). Hän toimi Sanakirjasäätiön johtajana (1966–1976) sekä Kotimaisten kielten tutkimuskeskuksen ensimmäisenä johtajana (1976–1994).


title: Tuomo Tuomi

text: Tuomi tutki etenkin Suomen murteita. Hän kirjoitti muun muassa sanan "letto" merkityksen muuntumisesta Suomen eri alueilla käyttäen apuna maankohoamiskronologiaa.


title: Tuomo Tuomi

text: Tuomi toimi "Suomen murteiden sanakirjan" (SMS) neljän ensimmäisen osan päätoimittajana. Hän toimi myös "Virittäjän" päätoimittajana 1971–1979 ja "Kielipostin" päätoimittajana 1986–1993. Viimeisinä elinvuosinaan hän oli "Itämerensuomalaisen kielikartaston" ("Atlas linguarum fennicarum", ALFE) päätoimittaja.


title: Tuomo Tuomi

text: Tuomi sai merkittäviä tunnustuksia:


title: Tapiolan kuoro

text: Tapiolan kuoro on espoolainen lapsi- ja nuorisokuoro. Kuoron perusti Erkki Pohjola vuonna 1963. Tapiolan kuoro on yksi maailman arvostetuimmista lapsikuoroista ja se esittää niin kansanmusiikkia kuin myös hyvin vaativaa 1900- ja 2000-luvun kuoromusiikkia. Kuoro esiintyy aktiivisesti Suomessa ja ulkomailla, ja se on tehnyt kymmeniä levytyksiä. Vuosikymmenten aikana kuoro on tehnyt yli 60 kansainvälistä kiertuetta, joista kolme maailman ympäri.


title: Tapiolan kuoro

text: Tapiolan kuorossa on n. 70 laulajaa, jotka ovat iältään 8–19-vuotiaita ja joista jokainen soittaa vähintään yhtä instrumenttia laulamisen lisäksi. Kuorolle on ominaista luonnollinen äänenkäyttö ja ilmaisu sekä laulun, soiton ja liikunnan monipuolinen yhdistäminen.


title: Tapiolan kuoro

text: Kuoro on toimintansa aikana voittanut useita merkittäviä kuorokilpailuja, mm. BBC:n perustaman ja nykyisin Euroopan yleisradioliitto EBU:n organisoiman arvostetun Let the Peoples Sing -kuorokilpailun pääpalkinnon Silver Rose Bowlin (1971). Vuonna 1996 Tapiolan kuorolle myönnettiin kansainvälisesti merkittävä UNESCO:n Esittävän taiteen palkinto, tuolloin ensimmäistä kertaa musiikin alalle.


title: Tapiolan kuoro

text: Kuoron perustaja Erkki Pohjola johti kuoroa vuoteen 1994 asti, jonka jälkeen johtajana toimi Kari Ala-Pöllänen. Kuoron taiteellisena johtajana on elokuusta 2008 lähtien toiminut Pasi Hyökki, jonka oma taiteellinen ura on alkanut aikoinaan Tapiolan kuoron riveistä. Vuoden 2016 alusta kuoron tuottajan tehtäviä hoitaa Kipinä Productions Oy.


title: Tapiolan kuoro

text: Tapiolan kuoro harjoittelee Espoossa ja sen toimintaa tukee Espoon kaupunki.


title: Vesna Vulović

text: Vesna Vulović (, 3. tammikuuta 1950 – 23. joulukuuta 2016) oli serbialainen lentoemäntä. Hän selvisi hengissä pudottuaan 10 160 metriä, kun Jugoslovenski Aerotransportin lento 367 räjähti, ja on näin korkeimmalta ilman laskuvarjoa pudonnut ja hengissä selvinnyt henkilö.


title: Vesna Vulović

text: Turma tapahtui 27. tammikuuta 1972 Hinterhermsdorfin yläpuolella Itä-Saksassa äärioikeistolaisen ja nationalistisen kroatialaisen Ustaša-terroristijärjestön asetettua pommin Jugoslovenski Aerotransportin lentokoneeseen. Kone syöksyi Tšekkoslovakian puolelle Srbská Kamenicen kylään. Räjähtäessään pommi repi koneen kappaleiksi, mutta Vulović pelastui, koska hän onnistui kiinnittämään itsensä istuimeensa koneen takaosassa. Kone putosi lumen peittämille vuorille. Koneessa oli tapahtumahetkellä yhteensä 28 ihmistä. Vulović oli ainoa eloonjäänyt.


title: Vesna Vulović

text: 22-vuotiaan Vesna Vulovićin ei pitänyt alun perin olla koneessa kyseisellä lennolla, mutta hänet oli työvuoroa määrättäessä sekoitettu toiseen lentoemäntään, jolla oli sama etunimi. Vulovićilta murtui kallo, kolme nikamaa ja molemmat jalat. Yksi nikamista oli murskaantunut, minkä takia hän oli halvaantuneena lantiosta alaspäin. Hän kuitenkin sai kävelykykynsä takaisin useita kuukausia kestäneiden korjaavien leikkauksen jälkeen. Toivuttuaan Vulović jatkoi työskentelyä samassa lentoyhtiössä, tosin ei enää lentoemäntänä, vaan toimistotyössä. Hän sai potkut 1990 osallistuttuaan Slobodan Miloševićia vastustaviin protesteihin.


title: Vesna Vulović

text: Vesna Vulovićilla on Guinnessin korkeimmalta ilman laskuvarjoa hengissä putoamisen maailmanennätys. Vulović sai ennätystodistuksensa luovutustilaisuudessa Paul McCartneylta. Vulovićia pidettiin 1970-luvun lopussa kansallissankarina Jugoslaviassa.


title: Vesna Vulović

text: Vulovic käytti julkisuuttaan hyväkseen osallistuessaan mielenosoituksiin maan entistä johtajaa Slobodan Miloševićia vastaan ja tukiessaan vaalikampanjoissa liberaaleja ehdokkaita.


title: Vesna Vulović

text: Myöhemmin kaksi tšekkiläistä tutkijaa ovat väittäneet, että kone joutui jostain syystä vaikeuksiin, harhautui kurssistaan ja joutui syöksyyn, jolloin Tšekkoslovakian ilmavoimat ampui sen alas sen lähestyessä sotilasaluetta, jolla varastoitiin ydinaseita. Tällöin koneen hajoamiskorkeus olisikin ollut vain 800 metriä.


title: Vesna Vulović

text: 8. tammikuuta 2009 saksalainen tv-ajankohtaisohjelma "Tagesschau" kertoi internetsivuillaan uudelleen onnettomuudesta. Artikkelin mukaan koneen ampui alas Tšekkoslovakian ilmavoimat, koska kone oli todennäköisesti lähestynyt sotilasaluetta. Artikkelin mukaan kone lensi tuolloin vain 2000–3000 jalan korkeudessa. Artikkelissa väitettiin, että Tšekkoslovakian ja Jugoslavian salaiset palvelut olivat todennäköisesti lavastaneet kroaattien olleen koneen pommituksen takana.


title: Vanhatalo

text: Vanhatalo tarkoittaa seuraavia:


title: Ohjevähittäishinta

text: Ohjevähittäishinta (lyhenne "ovh."; myös "ohjehinta", oh., "suositushinta", sh. tai "suositettu vähittäishinta", svh.) on hinta, jota valmistaja tai aikaisempi myyntiporras suosittelee tuotteelle ja joka on samanlaisesta hyödykkeestä kuluttajilta yleisesti peritty hinta. Ohjevähittäishinnan avulla voidaan vakiuttaa hinnat tietylle tasolle tietyillä alueilla, ja vaikka jotkin liikkeet myyvät tuotteita alle ohjevähittäishinnan, suurimmaksi osaksi hinta putoaa tämän alle vain alennuksessa olevilla tuotteilla.


title: Ohjevähittäishinta

text: Suomessa ohjevähittäishinnan esille tuontia kuluttajille valvoo Kuluttajavirasto. Kuluttajavirasto on määritellyt muun muassa, että markkinoinnissa viitattaessa ohjevähittäishintaan tulee elinkeinonharjoittajan voida osoittaa, että hänen ohjevähittäishinnaksi kutsumaansa hintaa peritään yleisesti kuluttajalta samanlaisesta hyödykkeestä.


title: Ohjevähittäishinta

text: Markkinatuomioistuin on taas katsonut, että puhuttaessa ohjevähittäishinnasta tarkoitetaan esimerkiksi valmistajan, aikaisemman myyntiportaan tai elinkeinoharjoittajien järjestön suosittelemaa, yleisesti perittyä hintaa samanlaisesta hyödykkeestä.


title: Kea

text: Kea ("Nestor notabilis") on vanttera, rohkea ja utelias uudenseelanninpapukaijoihin kuuluva lintu. Se elää Uuden-Seelannin Eteläsaaren metsissä, vuoristoalueilla ja avomailla.


title: Kea

text: Kea kasvaa noin 50 senttimetrin pituiseksi ja sukupuolesta riippuen noin kilon painoiseksi (urokset 900 - 1100 grammaa, naaraat 700-900 grammaa). Höyhenpeite on oliivinvihreä, joskin siiven alapinta on helakanpunainen. Ylänokka on voimakkaasti kaareutunut, naaraalla hieman vähemmän kuin koiraalla, nokka on harmaa-mustan värinen. Nuorilla yksilöillä nokan tyvi ja silmäluomet ovat keltaiset. Keojen lento on voimakasta ja ne pystyvät lentämään hyvin myös myrskysäällä. Vankeudessa kea voi saavuttaa jopa 50 vuoden iän, luonnossa lintu elää jopa yli 30 vuoden ikään.


title: Kea

text: Keat ruokailevat puussa tai maassa ja syövät hedelmiä, marjoja, lehtiä, hyönteisiä ja toukkia, mutta myös haaskoja. Ne hakeutuvat mielellään ihmisasumusten lähelle ruoanjätteiden toivossa.


title: Kea

text: Pesintä tapahtuu yleensä heinä–tammikuussa, mutta myös ympärivuotisesti. Pesä on kallioluolassa, kivien alla, juurakon pimennossa tai ontossa puussa. Koiraat ovat moniavioisia. Naaras munii 2-4 munaa ja hautoo niitä 22-24 päivää, jonka ajan koiras tuo ruokaa naaraalle. Poikaset pysyvät pesässä kolmen kuukauden ajan.


title: Kea

text: Keat ovat uhanalaisia metsästyksen ja vieraiden petojen, kuten kissojen, kärppien ja hillerien saalistuksen tähden. Lajia metsästettiin ankarasti aina vuoteen 1971 saakka, jolloin sen osittainen suojelu alkoi. Täyden suojelustatuksen lintu sai 1986. Populaation koon on arvioitu olevan noin 1 000 – 5 000 yksilöä.


title: Om mani padme hum

text: Om mani padme hum (Devanagari ॐ मणि पद्मे हूँ; IAST "") on luultavasti buddhalaisuuden ja hindulaisuuden tunnetuin mantra. Kuusitavuinen myötätunnon Bodhisattvan, Avalokiteshvaran mantra yhdistetään erityisesti Avalokiteśvaran nelikätiseen Shadakshari-muotoon. Dalai Lamaa pidetään Avalokiteshavaran inkarnaationa, joten hänen seuraajansa pitävät mantraa erityisen suuressa arvossa.


title: Om mani padme hum

text: Mantran tarkoitus vaihtelee käyttäjittäin. Mantran eräs tulkinta on se, että sillä ei ole reaalista merkitystä, vaan se on äänteiden muodostama sarja, jonka vaikutus sijaitsee sen tarkoituksen ulkopuolella. Usein mantra käännetään englanniksi "Hail, the jewel in the lotus," (suomeksi "Terve, jalokivi lotuksessa". Donald Lopez kuitenkin huomasi, että tämä käännös sanskriitista ei ole mahdollinen ja sanatarkka käännös englanniksi olisi "Om O Jewel Lotus One Hum".


title: Sisilian lippu

text: Sisilian lippu on Italiaan kuuluvan Sisilian saaren itsehallintoalueen virallinen lippu. Se otettiin virallisesti käytöön vuonna 2000, mutta epävirallisissa yhteyksissä sitä on käytetty jo vuodesta 1282.


title: Sisilian lippu

text: Lippu on suorakulmainen, jakosuhteeltaan tyypillisesti 2:3. Lipun kenttä on jaettu diagonaalisesti vasemmasta yläkulmasta oikeaan alakulmaan. Ala-/vasemman puoliskon väri on keltainen ja toisen puoliskon vastaavasti punainen. Värit edustavat Palermon ja Corleonen kaupunkeja, jotka 1200-luvulla liittoutuivat Anjoun herttuan valtaa vastaan.


title: Sisilian lippu

text: Lipun keskellä on samankaltainen "triskelion" (tai "trinacria") kuin Mansaaren lipussa. Sisilialaisessa versiossa triskelionin keskellä on kreikkalaista mytologiaa edustavan Medusan pää.


title: Holden Captiva

text: Holden Captiva on Holdenin vuosina 2006–2018 valmistama Australiassa myyty katumaasturi. Sen perusmalli on sama auto kuin Euroopassa myytävä Chevrolet Captiva, ja erikoismalli Captiva MaXX puolestaan on sama auto kuin Opel Antara.


title: Rhodri Morgan

text: Hywel Rhodri Morgan (29. syyskuuta 1939 Cardiff – 17. toukokuuta 2017) oli walesiläinen poliitikko. Hänet nimitettiin Walesin pääministeriksi lokakuussa 2000, ja hän toimi tehtävässä joulukuuhun 2009.


title: Rhodri Morgan

text: Morgan syntyi Cardiffissa, ja hän opiskeli St John’s Collegessa Oxfordissa sekä Harvardin yliopistossa. Hän työskenteli South Glamorganin kreivikunnan valtuustossa vuosina 1974–1980. Tämän jälkeen hän toimi Euroopan yhteisön Walesin-toimiston johtajana. Morgan valittiin työväenpuolueen kansanedustajaksi Cardiffin läntisestä vaalipiiristä 1987. Vuosina 1988–1994 hän oli varjoympäristöministeri. Morgan toimi myös parlamentin alahuoneen yleishallinnon komitean puheenjohtajana vuosina 1997–1999 ja opposition ensimmäisenä puhemiehenä energia-asioissa 1988–1992 sekä Walesiin liittyvissä asioissa 1992–1997. 16. lokakuuta 2000 Morgan nimitettiin Walesin pääministeriksi. Hän oli kuitenkin toiminut tehtävässä jo helmikuusta, jolloin hänen nimikkeenään oli ensimmäinen sihteeri. Kesäkuussa 2000 Morgan valittiin Privy Counciliin, joka toimii Englannin monarkin neuvonantajana.


title: Holden Apollo

text: Holden Apollo on Holdenin vuosina 1989–1997 valmistama ylemmän keskiluokan automalli, joka korvasi Holden Camiran. Se oli uudelleennimetty Toyota Camry, mikä oli seurausta Holdenin ja Toyotan välisestä yhteistyösopimuksesta. Apollon seuraajaksi tuli Holden Vectra.


title: Holden Apollo

text: Ensimmäisen sukupolven Apollo esiteltiin vuonna 1989. Korimalleina olivat neliovinen sedan ja viisiovinen farmari.


title: Holden Apollo

text: Vuonna 1991 Apollo koki pienen kasvojenkohotuksen, jonka yhteydessä koritunnukseksi vaihtui JL.


title: Holden Apollo

text: Toisen sukupolven Apollo esiteltiin keväällä 1993.


title: Holden Apollo

text: Syksyllä 1995 malli koki pienen kasvojenkohotuksen, jonka yhteydessä koritunnukseksi vaihtui JP.


title: Poul Ruders

text: Poul Ruders (s. 27. maaliskuuta 1949, Ringsted) on tanskalainen säveltäjä.


title: Poul Ruders

text: Ruders aloitti pianon- ja urkujensoiton nuorella iällä ja pääsi myöhemmin opiskelemaan orkestraatiota Ib Nørholmin johdolla. Hän aloitti säveltämisen 1960-luvun puolivälissä.


title: Poul Ruders

text: Ruders on säveltänyt mm. kolme oopperaa, baletin "Manhattan Abstraction", sinfonioita ja kamarimusiikkia. Hän on myös säveltänyt useita kappaleita yhdysvaltalaiselle kitaristi David Starobinille.


title: Wilma van Velsen

text: Margot Wilhelmina ”Wilma” Teunisje van Velsen (s. 22. huhtikuuta 1964, Tiel, Gelderland) on entinen alankomaalainen uimari, joka edusti kotimaataan kaksissa olympialaisissa, lähtien vuodesta 1980.


title: Wilma van Velsen

text: Siellä hän voitti pronssimitalin 4 × 100 metrin vapaauintiviestissä, yhdessä Conny van Bentumin, Annelies Maasin ja Reggie de Jongin kanssa, ajalla 3.49,51. Neljä vuotta myöhemmin seuraavissa olympialaisissa, van Velsen voitti hopeamitalin samalla matkalla, mutta hän ui vain välierissä auttaen joukkueensa finaaliin. Finaali-joukkueessa uivat Desi Reijers, van Bentum, Annemarie Verstappen ja Elles Voskes. Lisäksi van Velsen rikkoi urallaan muutaman Alankomaiden ennätyksen.


title: Turuntie

text: Turuntie-nimisiä teitä ja katuja ovat:


title: RDS-1

text: RDS-1 (), tunnettu myös nimillä Izdeliye 501 (suom. "laite 501", engl. "device 501") ja First Lightning (ven. Первая молния, suom. "ensimmäinen salamointi"), oli Neuvostoliiton ensimmäinen ydinase. Yhdysvallat antoivat pommille koodinimen Joe-1. Ydinase räjäytettiin Semipalatinskin ydinkoealueella (nyk. Semei, Kazakstan) 29. elokuuta vuonna 1949.


title: RDS-1

text: Räjähdyksen teho oli 22 kilotonnia (kT). RDS-1 muistutti hyvin paljon, jopa itse pommin ulkonäköä myöten, Yhdysvaltojen Fat Man -ydinpommia. Pommin pyrstö oli aerodynaamisempi, kuin Fat Man -pommissa esiintynyt. Lisäksi sen kärjessä sijainneet lähisytyttimet muistuttivat suuria "kalansilmiä". Nämä olivat merkittävimmät poikkeukset Fat Maniin.


title: RDS-1

text: Nimen "RDS" alkuperä on hämärän peitossa, mutta yleensä sen ajatellaan olevan näennäinen lyhenne joko sanoista "erikoissuihkumoottori" (ven. Реактивный двигатель специальный) tai "Stalinin suihkumoottori" (ven. Реактивный двигатель Сталина) tai "Venäjä tekee sen itse" (ven. Россия делает сама). Myös Neuvostoliiton myöhemmät ydinpommit nimettiin kirjainyhdistelmällä RDS, mutta käyttäen eri mallinumeroita.


title: RDS-1

text: Pommi perustui yksivaiheiseen ydinpommisuunnitteluun (engl. "single-stage nuclear bomb"), jota hyödynsi useampikin ns. alkusarjan ydinase. Neuvostoliitto kehitti myöhemmin itsenäisesti, samoihin aikoihin Yhdysvaltojen kanssa, oman ratkaisunsa kaksivaiheiseen vetypommiin. Kaksivaiheisesta vetypommista käytettiin Neuvostoliitossa nimeä "kerroskakku" (ven. слойка, "slojka"), kun taas Yhdysvalloissa pommi tunnettiin nimillä "herätyskello" (engl. "alarm clock").


title: Hämeen kapina

text: Hämeen kapina on Paavi Gregorius IX:n 9. joulukuuta vuonna 1237 Upsalan arkkipiispalle lähettämässä kirjeessä kuvattu hämäläisten kääntyminen katolisesta uskosta takaisin pakanuuteen. Paavin kirje on vastaus Upsalan arkkipiispan lähettämään kirjeeseen joka ei ole säilynyt.


title: Hämeen kapina

text:
"9.12.1237 Lateraani""Paavi Gregorius IX Upsalan arkkipiispalle ja hänen alaisilleen piistoille"
"Piispa Gregorius, Jumalan palvelijoiden palvelija, lähettää tervehdyksensä ja apostolisen siunauksensa kunnianarvoisille veljilleen Upsalan arkkipiispalle ja hänen alaisilleen piispoille. Herran oikea käsi istutti viinitarhan ja Hän tahtoi sitä kostutettavan poikansa verellä, niin että se Kristuksen kyljestä vuotava puron hedelmöittämänä tuottaisi viiniä, jonka suloisuuden virkistämänä korkea istuttaja iloitsisi.""Mutta voi tuskaa, katso, metsäkarju tuhoaa sen, katso, hirveä peto raatelee sen hampaillaan. Sillä niin kuin meille toimitetusta kirjestäänne ilmeni, ovat, joita kutsutaan hämäläisten kansaksi, joka aiemmin oli teidän ja edeltäjienne suuren vaivannäön ja innon avulla käännytetty katoliseen uskoon, nyt lähellä asuvien ristin vihollisten vaikutuksesta kääntyneet takaisin vanhan erhetyksensä petollisuuteen, niin että he muutamien raakalaisten kanssa Perkeleen auttaessa hävittivät täydelleen Hämeestä Jumalan uuden seurakunnan istutuksen. Pienet lapset, joille Kristuksen valo on kasteessa valjennut, he tempaavat väkivaltaisesti irti tästä valosta ja tappavat, täysikasvuisia, kiskottuaan heiltä ensin sisälmykset, he uhraavat pahoille hengille ja pakottavat toisia juoksemaan puiden ympäri aina hengenlähtöön asti, mutta muutamia pappeja he sokaisevat, muutamilta silpovat julmasti heidän kätensä ja muut jäsenensä sekä asettavat jäljellejääneet poltettavaksi ja tulen ruoksi ruumeniin käärittyinä. Siten Ruotsin valtakunta kukistuu pakanoiden julmuudesta ja usko siitä helposti tyystin tuhoutuu, ellei sitä riennetä tukemaan Jumalan ja apostolisen istuimen avulla. Mutta sitä halullisemmin on Jumalaa pelkäävien miesten noustava taistelemaan tällaisia luopioita ja raakalaisia vastaan, mitä pahemmin vahingoittaen nämä tahtovat runnella Jumalan seurakuntaa, nämä, jotka hämmentävät katolisen uskon niin inhoittavalla julmuudella.""Siksi määräämme apostolisella kirjeellä teidän veljellisyydellenne, että johdatte mainitussa valtakunnassa ja läheisissä saarissa asuvia katolisia miehiä terveellisin neuvoin ottamaan ristin merkin itselleen ja taistelemaan miehuullisesti ja voimallisesti samaisia luopioita ja raakalaisia vastaan. Huomautamme, että Jumalalle uskon puolustus on sitä mieluisampaa, mitä arvokkaammaksi usko on katsottava muiden hengen hyveiden edellä. Sen vuoksi kaikkivaltiaan Jumalan laupeudesta ja Hänen tämän asian vuoksi ristin merkin ottaville sellaisen synninpäästön ja haluamme, että he nauttivat sellaista koskemattomuutta kuin he saisivat, jo he henkilökohtaisesti lähtisivät Pyhään maahan.""Annettu Lateraanissa 9. joulukuuta paaviutemme yhdentenätoista vuonna.""Kirjeen yllä on merkintä: "Paavi Gregroiuksen hämäläisiä vastaan lähteville ristiretkeläisille myöntämät sellaiset aneet, jotka annetaan meren yli meneville".


title: Hämeen kapina

text: Gregorius IX:n kirjeen on nähty edustavan kirkollista propagandaa kertomuksineen hämäläisten julmuuksista. Kirjeen kuvaama rangaistus puiden ympäri juoksemisesta tunnetaan kuitenkin muinaisten germaanikansojen parista, joissa sitä on käytetty rangaistuksena pyhien lehtojen ja puiden turmelemisesta. Kirjeen on tulkittu viittaavan venäläisiin kapinan yllyttäjinä ja Rapolan muinaislinnan rakentamisen aloittaminen on myös yhdistetty kapinan seurauksiin. Jouko Vahtola on esittänyt, että paavi Gregorius IX olisi suunnitellut Suomen ja Baltian yhdistämistä yhdeksi kirkkoprovinssiksi lähettiläänsä Vilhelm Modenalaisen alaisuuteen. Nämä suunnitelmat olisivat kuitenkin kaatuneet Saulen taisteluun vuonna 1237, jossa kalparitarit kärsivät pakanoille tappion.


title: Hämeen kapina

text: Hämeen kapinan tapahtui Tuomaan toimiessa Suomen piispana. Paavi oli määrännyt hänet Suomen piispaksi 1220-luvulla. Piispa Tuomas toimi tarmokkaasti Suomen kirkon lujittamiseksi ja hänen on tulkittu aloittaneen myös Hämeen käännyttämisen. Käännyttäminen ehkä tarkoitti muinaispitäjien uhrilehtojen ja hallintokeskusten eli moisioiden ja käräjien siirtämistä kirkollisen hallinnan alaisuuteen. On spekuloitu, että Tuomas-piispa olisi halunnut luoda samanlaisen hengellisen, vain paavista riippuvan valtion, jollaista Riian piispa Albert von Buxhövden rakensi Suomenlahden eteläpuolella Virossa. Sellaista ei kuitenkaan syntynyt, eikä sellaisen suunnittelustakaan ole todisteita.


title: Hämeen kapina

text: Tuomaan seuraajan piispa Beron aikana pyydettiin jälleen apua Ruotsista. Perinteisen käsityksen mukaan Birger-jaarli, Ruotsin kuninkaan Erik XI:n lanko, teki Hämeen ristiretken mahdollisesti vuosina 1249–1250 ja laski samalla varsinaisesti Ruotsin vallan perustan Suomessa. Hämeen kapina vuonna 1237 voi mahdollisesti selittää, miksi Birger-jaarlin sotaretki tehtiin Hämäläisiä vastaan. Se on voinut olla Paavin pyynnöstä kapinasta johtuva kostoretki. Toisen ristiretken seurauksena hämäläiset menettivät väitetyn meriyhteyden Halikon Rikalassa ja joutuivat alistumaan Ruotsin valtaan.


title: Hämeen kapina

text: Juhani Rinteen ja Unto Salon tulkinnan mukaan Suomessa oli 1100-luvun puolivälistä lähtien ollut pakanallisesta reaktiosta johtuva piispaton kausi, joka päättyi vasta kun Tuomas-piispa ja hänen seuraajansa ryhtyivät järjestelemään Suomen hallinnollisia ja kirkollisia oloja. Nousiaisten Myllymäen kalmiston arkeologiset tutkimukset ovat Salon mukaan vahvistaneet pakanallisen reaktion, joten myös Hämeen kapinassa on voinut olla kysymyksessä pakanallinen reaktio.


title: Bas van Velthoven

text: Bas van Velthoven (s. 26. helmikuuta 1985 Amsterdam) on alankomaalainen uimari, joka voitti pronssimitalin 4×50 metrin vapaauintiviestissä lyhyen radan EM-kilpailuissa 2006 Helsingissä. Van Velthovenin paras henkilökohtainen sijoitus kansainvälisissä arvokilpailuissa on 12. sija 100 metrin vapaauinnissa lyhyen radan EM-kilpailuissa 2003.


title: DK Bongo

text: DK Bongo on bongorumpujen näköinen ohjain Nintendo GameCubelle. Rumpuohjainta voidaan käyttää erityisesti niitä varten suunnitelluissa peleissä, kuten "Donkey Kongassa" ja sen jatko-osassa "Donkey Konga 2:ssa". Rummut on suunniteltu "Donkey Kong" -pelissä ilmestyvien tynnyreiden mukaisesti. Rummut ovat kovaa muovia päällysosaa lukuun ottamatta, joka on eräänlaista kumia. Ohjaimeen on sisäänrakennettu mikrofoni, joka tunnistaa muun muassa taputtamisen.


title: Anna Mäkelä

text: Anna Mäkelä (s. 25. huhtikuuta 1975) on suomalainen feministinen mediatutkija, entinen Vihreän liiton kunnallispoliitikko ja Kauniaisten sivistyslautakunnan entinen puheenjohtaja. Hänet valittiin Kittilän kunnanjohtajaksi vuonna 2010 ja vuonna 2014 Kittilän kunnanvaltuusto irtisanoi hänet luottamuspulaan vedoten ja irtisanominen pantiin täytäntöön välittömästi. Irtisanominen kumottiin myöhemmin lainvastaisena. Kunnan ja Mäkelän välisen sovintosopimuksen käsittely oli kesken vielä lokakuussa 2017, eikä Mäkelällä ole ollut työvelvoitetta kunnanjohtajana.


title: Anna Mäkelä

text: Ennen Kittilän kunnanjohtajuutta Mäkelä työskenteli tutkijana ja opettajana Helsingin yliopiston viestinnän laitoksella, Siuntion perusturvajohtajana ja Lohjan kaupungin perusturvakeskuksen kehittämispäällikkönä. Hänet valittiin vihreiden listalta Kauniaisten kaupunginvaltuustoon syksyn 2004 kunnallisvaaleissa. Hän sai kaupungissa viidenneksi eniten ääniä. Mäkelä toimi kaupunginvaltuutettuna yhden kauden, vuoteen 2008, ja Kauniaisten vihreiden puheenjohtajana 2004–2007.


title: Anna Mäkelä

text: Mäkelä oli perustamassa "Tulva"-lehteä, jonka ensimmäisenä päätoimittajana hän toimi 2002–2004. Hän on kirjoittanut kolumneja "City-lehteen" ja "KaksPlus"-lehteen sekä osallistunut naisjärjestötoimintaan Tasa-arvoasiain neuvottelukunnassa ja Naisasialiitto Unionissa. Hän on Naisjärjestöt yhteistyössä – Nytkis ry:n hallituksen entinen jäsen. Hän oli yksi ensimmäisen suomenkielisen alan perusteoksen, "Sukupuolishow" (Gaudeamus 2006), toimittajista ja kirjoittajista. Mäkelän raiskausuutisointia käsittelevä tutkimus aiheutti kuohuntaa lehtien yleisönosastoilla vuonna 2002. Mäkelä on tutkinut myös mm. Jörn Donnerin "Miestä ei voi raiskata" -elokuvan synnyttämää keskustelua vuonna 1978. Mäkelä on ollut haastateltavana televisiossa muun muassa Big Brother -ohjelmassa.


title: Anna Mäkelä

text: Vihreän liiton Uudenmaan piiri asetti Mäkelän ehdokkaaksi vuoden 2007 eduskuntavaaleihin.


title: Anna Mäkelä

text: Mäkelä valittiin Kittilän kunnanjohtajaksi vuonna 2010. Vuonna 2014 Kittilän kunnanvaltuusto kyseenalaisti Mäkelän luottamuksen kunnanjohtajana. Taustalla oli muun muassa Mäkelän kunnanhallituksen tietämättä tekemä tutkintapyyntö kunnan osittain omistaman Levi Ski Resortin toimitusjohtaja Jouni Palosaaresta. Valtuuston puheenjohtaja Inkeri Yritys kuitenkin keskeytti Mäkelän erottamisprosessin syyskuussa 2014 vedoten Levi Ski Resortia ja kunnanhallitusta koskevaan esitutkintaan. Marraskuussa 2014 kunnanvaltuusto kuitenkin äänesti Mäkelän erottamisesta ja hänen irtisanomisensa pantiin täytäntöön välittömästi. Mäkelän mukaan irtisanominen oli lainvastainen ja hän ilmoitti valittavansa valtuuston päätöksestä Pohjois-Suomen hallinto-oikeuteen.


title: Anna Mäkelä

text: Pohjois-Suomen hallinto-oikeus antoi 4. helmikuuta 2016 erottamisasiassa päätöksen, jossa Kittilän kunnanvaltuuston päätös erottamisesta kumottiin asian valmistelun virheiden ja puutteiden takia. Kittilän kunta valitti hallinto-oikeuden päätöksestä korkeimpaan hallinto-oikeuteen, joka päätöksessään 3. kesäkuuta 2016 hylkäsi valituksen eikä muuttanut hallinto-oikeuden päätöstä. Lainvastaisesta irtisanomisesta on käynnistetty rikosprosessi, jossa Kittilän kuntapäättäjiä epäillään virkarikoksista.


title: Anna Mäkelä

text: Lapin käräjäoikeudessa on meneillään 11. syyskuuta 2018 alkanut käsittely, jossa käsitellään rikosasiana prosessia jonka päätteeksi Mäkelä irtisanottiin, ja sitä, miten työnantaja Kittilän kunta sinä aikana kohteli Mäkelää. Mäkelä on siinä asianomistajana.


title: Mirror, Mirror (Solid Basen kappale)

text: Mirror, Mirror on ruotsalaisen eurodanceyhtyeen Solid Basen kappale. Kappale julkaistiin singlenä vuonna 1995 ja myöhemmin albumeilla "Finally" (1996) sekä "The Greatest Hits" (2004).


title: Harri Olli

text: Harri Juhani Olli (s. 15. tammikuuta 1985 Rovaniemi) on suomalainen uransa lopettanut mäkihyppääjä, joka edusti seuratasolla Ounasvaaran Hiihtoseuraa. Hänen paras saavutuksensa on suurmäen maailmanmestaruushopea vuonna 2007. Lisäksi hänellä on lentomäen joukkuekilpailusta MM-hopeaa vuodelta 2008 ja MM-pronssia vuodelta 2010. Ollin saavutuksiin kuuluvat myös nuorten maailmanmestaruus normaalimäen joukkuekilpailussa Saksan Schonachissa 24. tammikuuta 2002 sekä nuorten MM-pronssi samassa lajissa Ruotsin Sollefteåssa 6. helmikuuta 2003.


title: Harri Olli

text: Mäkihypyn maailmancupissa Olli on sijoittunut palkintokorokkeelle seitsemän kertaa, joista kolme on voittoja, kaksi toista sijaa ja kaksi kolmatta sijaa. 3. elokuuta 2008 Olli voitti mäkihypyn kesä-GP:n osakilpailun Ranskan Courchevelissä.


title: Harri Olli

text: Olli lopetti kilpailu-uransa tammikuussa 2011 kesken kauden, mutta teki paluun syyskuussa 2012. Suomen hiihtoliitto purki urheilijasopimuksensa Ollin kanssa syyskuussa 2016, koska hän esiintyi ulkomaisen rahapeliyhtiön mainoksissa luvatta.


title: Harri Olli

text: 24. helmikuuta 2007 Olli saavutti hopeaa Sapporon MM-kilpailujen suurmäessä. Hän hävisi vain 0,2 pistettä kultaa voittaneelle Simon Ammannille. Olli hyppäsi avauskierroksella 124 metriä, kun Ammann hyppäsi 125 metriä ja johti kierroksen jälkeen kilpailua ennen toisena ollutta Ollia. Toisella kierroksella Olli hyppäsi kilpailun pisimmän hypyn 136,5 metriä Ammannin jäädessä 134,5 metriin. Avauskierroksen paremmat tyylipisteet riittivät kuitenkin tuomaan Ammannin voittoon. Olli kuului lisäksi Suomen joukkueeseen, joka sijoittui joukkuemäessä neljänneksi.


title: Harri Olli

text: Olli kuului 24. helmikuuta 2008 Oberstdorfin lentomäen maailmanmestaruuskilpailujen joukkuekilpailun hopealle yltäneeseen joukkueeseen. Hänet kuitenkin erotettiin maajoukkueesta loppukaudeksi muutamaa päivää myöhemmin. Erottamisen syynä oli MM-kisojen aikainen toiminta, huono kielenkäyttö sekä päihtyneenä median edessä esiintyminen. Elokuussa 2008 Harri Olli erotettiin toistamiseen maajoukkueesta. Syyksi ilmoitettiin toistuva piittaamattomuus joukkueen pelisäännöistä.


title: Harri Olli

text: 1. tammikuuta 2009 Keski-Euroopan mäkiviikolla Garmisch-Partenkirchenissä käydyssä kisassa Olli sijoittui kolmanneksi saavuttaen ensimmäisen palkintokorokesijoituksensa maailmancupissa. Seuraavan palkintokorokesijoituksensa Olli saavutti Kulmissa 11. tammikuuta oltuaan toinen. Ensimmäisen voiton Olli otti Oberstdorfin lentomäestä 14. helmikuuta 2009. Samassa kilpailussa hän hyppäsi uuden mäkiennätyksen, 225,5 metriä. Seuraavana päivänä Olli johdatti Suomen joukkuekilpailun voittoon. Liberecin MM-kilpailuissa 2009 hän johti normaalimäen kilpailua ensimmäisen kierroksen jälkeen, mutta oli lopulta 13:s. Suurmäessä Olli oli 21. Toisen voittonsa Olli saavutti Lillehammerissa 13. maaliskuuta 2009. Olli voitti myös kauden viimeisen kilpailun Planicassa 22. maaliskuuta. Maailmancupkauden 2008–2009 kokonaispisteissä hän sijoittui neljänneksi.


title: Harri Olli

text: Vancouverin olympialaisissa 2010 Olli hylättiin normaalimäen kilpailussa ensimmäisen kierroksen jälkeen liian suuren hyppypuvun takia. Suurmäessä hän sijoittui 18:nneksi ollen kisan paras suomalainen. Lentomäen maailmanmestaruuskilpailuissa Planicassa Olli oli 11:s ja kuului joukkuekilpailussa Suomen pronssijoukkueeseen.


title: Harri Olli

text: 25. tammikuuta 2011 Harri Olli ilmoitti lopettavansa aktiiviuransa mäkihyppääjänä. Lopettamisensa jälkeen Olli lähti mukaan ystävänsä Kimmo Ylirieston valmennustiimiin ja vastasi käytännössä tämän hyppyharjoituksista ja niiden palautteesta.


title: Harri Olli

text: Huhtikuussa 2012 kerrottiin Ollin aikovan jatkaa uraansa. Hänen valmentajansa Kimmo Kykkänen kertoi elokuussa 2012, ettei Ollia ole näkynyt mäissä juhannuksen jälkeen. Olli ilmoitti kuitenkin hyppäävänsä 16. syyskuuta 2012 vuoden ja 6 kuukauden tauon jälkeen.


title: Harri Olli

text: Ollia valmensi keväästä 2017 lähtien Tuomas Virtanen. Lokakuussa 2017 hän kertoi eronneensa valmentamistehtävästä.


title: Harri Olli

text: Olli on ollut suosittu yleisön keskuudessa. Norjalaiset kannattajat muun muassa tekivät hänestä laulun.


title: Harri Olli

text: Heinäkuussa 2008 Olli syyllistyi rattijuoppouteen ja törkeään liikenneturvallisuuden vaarantamiseen ajettuaan autoa 0,67 promillen humalassa 141 kilometriä tunnissa 80 km/h alueella. Lokakuussa 2008 Ollille langetettiin 30 päivän ehdollinen vankeustuomio, 120 euron oheissakko ja ajokielto vuoden loppuun saakka.


title: Harri Olli

text: Elokuussa 2012 Olli tuomittiin 30 päivän ehdolliseen vankeuteen silloisen avovaimonsa pahoinpitelystä.


title: Harri Olli

text: Olli meni naimisiin keväällä 2014 ja hän sai vaimonsa kanssa lapsen syksyllä 2014.


title: Rigoletto

text: Rigoletto on Giuseppe Verdin kolminäytöksinen ooppera, jonka libreton on kirjoittanut Francesco Maria Piave. Libretto perustuu Victor Hugon näytelmään "Le roi s'amuse" (Kuningas huvittelee). Teos sai ensi-iltansa Venetsiassa "La Fenice" -teatterissa 11. maaliskuuta 1851. Rigoletto on Verdin "romanttisen trilogian" ensimmäinen ooppera. Yhteistä näille kaikille teoksille oli yhteiskunnan hylkimä keskushenkilö sekä heidän musiikillinen erottuvuutensa edellisistä oopperoista; Rigolettossa rujo kyttyräselkä hovinarri, Trubaduurissa mustalaisnainen Azucena ja La Traviatassa kurtisaani Violetta Valéry. Nämä "romanttisen trilogian" teokset kuuluvat nykyisin jokaisen oopperatalon perusohjelmistoon.


title: Rigoletto

text: Verdi valitsi v. 1850 libretisti Francesco Maria Piaven kanssa aiheeksi Victor Hugon näytelmän "Le Roi s'amuse" ennen kuin oli säveltänyt Stiffelion. Näytelmän perusajatuksen mukaan hovinarri halusi tappaa koko valtakunnan hallitsijan. Libretto valmistui lokakuussa ja joulukuussa Venetsian oopperan La Fenicen johtaja Carlo Marzari kirjoitti Verdille ilmoittaen, että "moraaliton ja säädytön" "La Maledizione" libretto ei läpäissyt sensuuria. Piave kirjoitti uuden version nimeltä "Il Duca di Vendome". Nyt valtakunta vaihtui Mantovan herttuakunnaksi mutta juoneen jäi epäloogisuuksia. Sensuuri ja La Fenicen johto hyväksyivät muutoksen, mutta Verdi ei ollut siihen tyytyväinen. Juonen ristiriitaisuudet korjattiin ja muun muassa päähenkilö Triboulet muutettiin Rigolettoksi. Verdi sai tahtonsa läpi ja päähenkilöstä tuli kyttyräselkäinen hovinarri. Rigoletto sävellettiin 40 päivässä v. 1851. Teos sai lopullisen hyväksymisen sensuurilta vain 4 viikkoa ennen aiottua ensi-iltaa. Esitys oli täydellinen menestys.


title: Rigoletto

text: Suomessa "Rigoletto" sai ensiesityksensä Helsingissä vuonna 1879, suomeksi käännettynä se esitettiin ensimmäisen kerran vuonna 1917.


title: Rigoletto

text: Verdi laittoi kirouksen koko oopperan teemaksi. Se on alkusoitossa ja jokainen näytös päättyy kiroukseen. Oopperan juoni on looginen ja selkeä, keskushenkilöt ovat kuvatut hienosti ja elävästi, kaikilla heillä on omat huippuhetkensä. Ainoa päähenkilöistä, jolla ei ole omaa aaria on Maddalena. Hän on kuitenkin tasavertaisena mukana III näytöksen kvartetissa. Verdin kekseliäisyyttä kuvaa myös III näytöksen myrskykohtauksessa näyttämöntakainen kuoro, joka humisee tuulena. Musiikillisesti ooppera etenee intensiivisesti ilman taukoja ja se on täynnä hienoja ja mieleenpainuvia aarioita ja duettoja. Kolmas näytös on kokonaisuudessaan täydellinen ja sen helmenä on kvartetti Bella figlia dell'amore.


title: Rigoletto

text: Rigoletto tarjoaa kolmelle pääroolin esittäjälle paljon mehukasta laulettavaa, Erityisesti baritoneille Rigoleton rooli on aina ollut eräänlainen mittapuu. Kaikkien aikojen kuuluisin Rigoletto oli ehkä italialainen Tito Gobbi, joka myös vanhoilla päivillään opetti roolin tulkintaa Suomen kuuluisimmalle Rigoletolle, Usko Viitaselle. Muita kuuluisia Rigolettoja ovat olleet Titta Ruffo, Giuseppe De Luca, Leonard Warren, Sherrill Milnes, Renato Bruson sekä Leo Nucci. Gildan, Rigoleton tyttären, roolista muistetaan mm. Lina Pagliughi, Joan Sutherland, Anna Moffo, Maria Callas ja Renata Scotto. Mantuan Herttua on kuuluisimpia tenorirooleja mieleenpainuvine aarioineen. Ehkä parhaiten Herttuan roolista muistetaan Luciano Pavarotti, jonka tunnusaarioihin kuuluisa "La donna è mobile" kuului. Muita kuuluisia herttuoita ovat olleet mm. Enrico Caruso, Jussi Björling, Giuseppe di Stefano ja Alfredo Kraus.


title: Rigoletto

text: Aika: 1500-luku Paikka: Mantova


title: Rigoletto

text: Kesto: I näytös 55’, II näytös 30’ ja III näytös 35’ Yhteensä n. 2h


title: Rigoletto

text: I NÄYTÖS


title: Rigoletto

text: 1. Kohtaus


title: Rigoletto

text: Mantovan Herttuan palatsissa juhlat ovat ylimmillään. Herttua kertoo Borsalle kirkossa nähneensä tuntemattoman ja kauniin naisen, jonka hän haluaisi saada. Öisin naisen luona vierailee salaperäinen mies. Herttua toteaa Questa o quella (Tämä tai tuo, se on samantekevää) ja vie tanssin pyörteisiin Kreivitär Cepranon. Hovinarri Rigoletto pilkkaa aisankannattajaa Kreivi Cepranoa. Marullo kertoo hovimiehille hämmästyttävänä uutisena Rigolettolla olevan "rakastajattaren". Suuttunut Kreivi Ceprano päättää kostaa Rigolettolle. Musiikki keskeytyy Kreivi Monteronen tullessa sisään ja hän syyttää Herttuaa tyttärensä häpäisemisestä. Monterone pidätetään ja Rigoletto kääntyy pilkkaamaan Monteronea. Monterone langettaa kirouksen Rigolettolle. Rigoletto pelästyy ja vaikenee, Monterone viedään pois.


title: Rigoletto

text: 2. Kohtaus


title: Rigoletto

text: Rigoletto tapaa kadulla kotinsa luona palkkamurhaaja Sparafucilen. Sparafucile tarjoaa palvelustaan mutta Rigoletto varmistaa vain mistä hän löytää Sparafucilen tarvittaessa. Ajatuksissaan Rigoletto lähestyy kotioveaan Pari siamo (Olemme samanlaisia Toisella kieli, toisella tikari). Rigoletto astuu portista sisään ja Gilda heittäytyy hänen syliinsä. Figlia.. Mio parde aloittaa Rigoletton ja Gildan dueton. Gilda on asunut isänsä luona muutaman kuukauden ja ei käy muualla kuin kirkossa. Rigoletto vaikenee Gildan äidistä. Giovannan tulee tarkasti vartioida Gildaa opastaa Rigoletto ja kuullessaan askelia kadulla, hän menee katsomaan kuka siellä on. Samassa Herttua pujahtaa ja lahjoo Giovannan. Herttua hämmästyy olevansa Rigoletton talossa ja hänen unelmoima kaunokainen onkin Rigoletton tytär. Rigoletto poistuu ja Gilda muistelee kaihoten komeaa nuorukaista joka on usein seurannut häntä kirkosta kotiin. Herttua tulee esiin kesken haaveiluiden. Gilda on innoissaan Herttuan kiihkeästä julistuksesta E il sol dell’anima, la vita è amore (Elämämme aurinko on rakkaus). Herttua esittelee itsensä köyhäksi opiskelijaksi Gualtier Maldèksi. Herttua poistuu kuullessaan kadulla liikettä. Salaliittolaiset kokoontuvat Kreivi Cepranon johdolla. Pihalla Gilda toistaa nimeä Gualtier Maldè Caro nome che il mio cor (Rakas nimi, sydämeeni kätketty). Naamioituneet salaliittolaiset aikovat ryöstää Rigoletton "rakastajattaren". Rigoletto saapuu paikalle ja hänet puhutaan mukaan koska aikomuksena on muka ryöstää Kreivitär Ceprano. Rigoletto avustaa tahtomattaan oman tyttärensä ryöstössä. Salaliittolaisten poistuttua saaliinsa kanssa Rigoletto ymmärtää Gildan ryöstetyksi ja näytös päättyy Rigoletton epätoivoiseen huutoon Ah, La maledizione!


title: Rigoletto

text: II NÄYTÖS


title: Rigoletto

text: Herttua on onneton, palattuaan Rigoletton taloon hän huomasi sen tyhjäksi. Herttua suree menetettyä valloitustaan Parmi veder le lagrime (Luulen näkeväni hänen kyyneleensä) mutta ilostuu kun kuulee salaliittolaisten ryöstäneen Rigoletton "rakastajattaren". Herttua vie Gildan pois ja ”lohduttaa” häntä omalla tavallaan.


title: Rigoletto

text: Rigoletto saapuu epätoivoisena palatsiin ja saa selville Gildan olevan siellä. Hovimiehille Rigoletto tunnustaa Gildan olevan hänen oma tyttärensä. Rigoletto purkaa vihaansa Cortigiani, vil razza dannata (Hovimiehet, kirotut). Lopussa hän isänä rukoilee ja anoo nöyränä hovimiehiltä Gildaa takaisin. Gilda saapuukin tukka hapsottaen ja kertoo tarinansa isälleen Tutte le feste al tempio (Joka pyhäaamu). Kreivi Monterone viedään vankilaan teloitettavaksi ja Rigoletto saa muistutuksen kirouksesta. Rigoletto vanno Herttualle kostoa Sì, vendetta, tremenda vendetta (Kosto, kaamea kosto). Gilda anoo turhaan isältään armoa Herttualle.


title: Rigoletto

text: III NÄYTÖS


title: Rigoletto

text: Rigoletto ja Gilda ovat näkymättömissä Sparafucilen majatalon ulkopuolella. Gilda on korviaan myöten rakastunut Herttuaan ja tänä iltana Gildan pitäisi omakohtaisesti nähdä millainen hulttio Herttua todellisuudessa on. Herttua saapuukin majataloon ja laulaa La donna è mobile (Nainen on huikentelevainen). Sparafucilen sisar Maddalena toimii houkutuslintuna ja liittyy Herttuan seuraan. Upean kvartetin aloittaa Herttua Bella figlia dell’amore (Kaunis rakkauden lapsi) ja muut liittyvät siihen vuorollaan.


title: Rigoletto

text: Sparafucile ja Rigoletto sopivat Herttuan murhaamisesta. Palkkamurhaaja saa heti puolet palkkiosta ja loput kun Rigoletto saa ruumissäkin. Ennen poistumistaan Rigoletto käskee Gildan pukeutua pojaksi ja aamulla hänen tulee lähteä kokonaan pois kaupungista.


title: Rigoletto

text: Myrsky nousee. Herttua kuiskuttelee Maddalenalle ja menee nukkumaan. Maddalena on ihastunut Herttuaan ja pyytää ettei tätä tapettaisi. Gilda palaa pojaksi pukeutuneena ja kuulee Sparafucilen ja Maddalenan keskustelun. Sparafucile ei voi pettää asiakastaan mutta suostuu säästämään Herttuan, jos ennen puoltayötä tulisi joku majataloon. Gilda päättää uhrata oman henkensä Herttuan puolesta ja koputtaa oveen. Gilda astuu sisään ja Sparafucilen tikari välähtää pimeydessä.


title: Rigoletto

text: Myrsky on laantunut, Rigoletto saa ruumissäkin ja maksaa. Rigoletto nauttii kostostaan, mutta äkkiä hän kuulee kaukaisuudessa Herttuan iloisen äänen La donna è mobile. Peloissaan Rigoletto avaa säkin ja näkee kauhistuneena kuolemaisillaan olevan Gildan. Onneton isä jyskyttää turhaan hädissään majatalon ovea. Isä katselee kuolevaa tytärtään. Gilda kuiskaa ‘Rakastin häntä liian paljon ja nyt kuolen hänen takiaan’. Gilda pyytää isältään anteeksiantoa Lassu - in cielo (Tuolla taivaassa). Rigoletto on suunniltaan ja epätoivonen, kosto on kääntynyt häntä itseään vastaan. Ah, La maledizione! soi orkesterista oopperan lopuksi.


title: ESRI

text: Esri on yhdysvaltalainen paikkatietoratkaisuiden toimittaja. Esri Inc. on perustettu vuonna 1969. Yhtiö on yksityisessä omistuksessa ja sillä oli vuonna 2006 noin 3100 työntekijää maailmanlaajuisesti ja sen ohjelmistoja käytetään yli 200 maassa. Esrin liikevaihto oli vuonna 2005 611 miljoonaa dollaria ja yhtiö käytti liikevaihdostaan noin 20 prosenttia tuotekehitykseen.


title: ESRI

text: Esrin paikkatietoratkaisuja käytetään maailmanlaajuisesti useimmilla toimialoilla sekä yksityisissä että julkisissa organisaatioissa. Suomessa esimerkiksi Liikennevirasto, Geologian tutkimuskeskus, Suomen ympäristökeskus, Puolustusvoimat, useat oppilaitokset, kunnat, metsäalan organisaatiot sekä kaupan alan yritykset hyödyntävät Esrin paikkatieto-ohjelmistoja toiminnassaan.


title: ESRI

text: Esrin tuotteisiin kuuluu muun muassa ArcGIS-tuoteperhe.


title: Falstaff

text: Falstaff on Giuseppe Verdin koominen ooppera, jonka libreton on kirjoittanut Arrigo Boito. Libretto perustuu William Shakespearen näytelmään "Windsorin iloiset rouvat".


title: Falstaff

text: Teos sai ensi-iltansa La Scalassa Milanossa 9. helmikuuta 1893. Suomen ensiesitys oli Suomalaisessa oopperassa 20. tammikuuta 1955.


title: Falstaff

text: Verdi oli Falstaffia säveltäessään 79-vuotias. Hän sävelsi oopperan lähes salaa peläten kuolevansa kesken sävellystyön. Ooppera jäikin hänen viimeiseksi yllätyksekseen. "Falstaff" on yhtenäinen musiikkidraama eikä sisällä erillisiä aarioita. Oopperassa voidaan kuulla wagneriaanista, lähes keskeytymätöntä musiikkia. Tunnettu numero on loppufuuga "Tutto nel mondo è burla".


title: Sisko Hanhijoki

text: Reeta Sisko Hanhijoki (o.s. Markkanen, s. 25. huhtikuuta 1962 Rautalampi) on entinen suomalainen pikajuoksija. Hän edusti aktiiviurallaan Vesannon Urheilijoita. Hanhijoen valmentajina toimivat Risto Kuusimäki, Topi Simonen sekä Petteri Jouste


title: Sisko Hanhijoki

text: Ulkoratojen arvokisoissa Hanhijoki juoksi useasti välieriin, mutta loppukilpailupaikka jäi henkilökohtaisella matkalla aina saavuttamatta. Stuttgartin MM-kisoissa 1993 hän oli mukana seitsemänneksi juosseessa Suomen viestijoukkueessa. Sisäratojen arvokisoissa Hanhijoki juoksi useasti loppukilpailuun parhaan sijoituksen ollessa kolmas sija 60 metrillä Haagin EM-kisoista 1989.


title: Sisko Hanhijoki

text: Hanhijoella on Kalevan kisoista 14 mestaruutta 100 ja 200 metriltä. Vuosien 1984 ja 1993 välillä hän ei SM-kisoissa 100 tai 200 metrin juoksuissa sijoittunut kertaakaan kahden parhaan ulkopuolelle. SM-hallikisoista Hanhijoella on myös 14 mestaruutta 60 ja 200 metriltä. Hän on Johanna Halkoahon jälkeen eniten hallimestaruuksia voittanut yleisurheilija.


title: Salome (ooppera)

text: Salome on Oscar Wilden näytelmään pohjautuva Richard Straussin yksinäytöksinen ooppera. Se aiheutti aikanaan varsinaisen kulttuuriskandaalin rohkealla aihevalinnallaan ja rohkealla sävelkielellään, jossa käytettiin runsaasti esimerkiksi dissonanssia.


title: Salome (ooppera)

text: Salome aiheena pohjautuu Raamattuun. Itse kehystarina ja Johannes Kastajan teloittaminen kerrotaan Matteuksen (14:3 – 14:11) ja Markuksen (6:17 – 6:28) evankeliumeissa. Myös Luukas (3:19 – 3:20) koskettelee aihetta. Evankeliumeissa ei ole kerrottu Salomen nimeä, mutta juutalaisen historioitsijan Josephus Flaviuksen kirjassa "Juutalaisten muinaisajat" ("Iudaike Arkhaiologia") mainitaan Herodiaalla olevan tytär nimeltään Salomé.


title: Salome (ooppera)

text: Salome pohjautuu Oscar Wilden vuonna 1893 Sarah Bernhardtille tekemään ranskankieliseen näytelmään. Näytelmän ensi-ilta oli Pariisissa 11. helmikuuta 1896. Wilde on onnistunut rakentamaan hienot henkilökuvat. Herodias on kylmästi laskelmoiva ja läpeensä vallanhimoinen ihminen, Salome kuvataan hemmotelluksi ja lapsellisen itsepäiseksi tyttäreksi, Herodes elää omassa mielikuvitusmaailmassaan ja pelkää korkeampia voimia, Jokanaan on jumalallinen hahmo, joka on henkisesti maallisten hallitsijoiden yläpuolella. Wilden mestarillinen tapa näyttää kaikkien neljän päähenkilön keskinäiset jännitteet tekevät näytelmästä hyvin intensiivisen. Salomessa kuvataan kaiken korruptoivaa valtaa, keinotekoisia ihmissuhteita, hengellisyyttä ja uskonnon vaikutusta sekä erilaisia tukahdutettuja seksuaalisia haluja. Näytelmässä on muutama henkilö enemmän kuin oopperassa, mutta teoksen sisältö ja sanoma ei ole poistoista kärsinyt. Kuulla on merkittävä osa näytelmässä. Kuu symboloi neitsyttä ja hulluutta.


title: Salome (ooppera)

text: Suurimmat juoneen liittyvät asiapoistot ovat kertomus Herodiaan ensimmäisen miehen vankilassaolo ja teloitus sekä Herodiaan palvelijan rakkaudentunnustus Narrabothiin.


title: Salome (ooppera)

text: Ranskankielisen näytelmän käänsi saksaksi Hedwig Lachmann. Richard Strauss lyhensi näytelmästä noin kolmasosan omaan librettoonsa. Kesäkuussa 1904 teos oli sävellettynä ja vuonna 1905 Salomen instrumentointi oli valmis.


title: Salome (ooppera)

text: Teoksessa oli massiivinen orkesteri, 106 soittajaa. Strauss orkestroi tämän avantgardistisen teoksen värikkäästi, eksoottisesti sekä hyödynsi siinä johtoaihetekniikkaa. Strauss onnistui musikaalisesti hienosti kuvaamaan kuningas Herodeksen kahden äärimmäisen vastavoiman välissä; seksuaalisen himon ja henkisyyden. Jokanaanin musiikki on 'espressivo', ja se on koko ajan omassa profetiamotiivissaan ja hallitsee äänenä näyttämöä. Jokanaanin messiaanisen roolin tulisi laulaa wagnerilainen "sankaribaritoni", ns. heldenbaritoni. Salomen rooli on yksi oopperakirjallisuuden vaikeimmista. Nimiroolissa on vaativa tessitura sekä suuren äänialan vaatimus. Salomen tulisi olla todellinen dramaattinen sopraano. Lisäksi oopperaan on kirjoitettu kaksi välisoittoa ja tanssinumeroksi viime hetkellä lisätty kuuluisa "Seitsemän hunnun tanssi".


title: Salome (ooppera)

text:
Wienissä ei haluttu esittää tätä kohuttua teosta, ja sen kantaesitys oli Dresdenissä. Itävallan ensi-ilta oli Grazissa vuonna 1906. Wienissä Salome nähtiin vasta vuonna 1918. Metropolitan Opera House peruutti lisäesitykset heti ensi-illan jälkeen 22. tammikuuta 1907.
Kapellimestari Ernst von SchuchOoppera tapahtuu Tetrarkki Herodes Antipan palatsin terassilla. Kuutamo paistaa ja sotilaat vartioivat vangittua Jokanaania maanalaisessa tyrmässä. Herodes ja hänen toinen vaimonsa Herodias ovat järjestäneet juhlat Rooman lähettiläiden kunniaksi.


title: Salome (ooppera)

text: 1. kohtaus


title: Salome (ooppera)

text: Musiikki alkaa ilman alkusoittoa Salomen teemalla. Vartiopäällikkö Narraboth kuvailee Salomen kauneutta, kun taas Herodiaan palvelija varoittaa Narrabothia ja ennustaa jotain pahaa tapahtuvaksi. Palatsista kuuluu hälinää, jonka toinen vartija sanoo johtuvan juutalaisista.


title: Salome (ooppera)

text:
2. kohtaus
Ilman täyttää messiaaninen matala, syvä ja vangitseva ääni. Tyrmästään Jokanaan ennustaa tulevaa Messiasta profetiassaan "Nach mir wird Einer kommen" (Minun jälkeeni tuleva). Juhlista pitkästynyt ja Herodeksen himokkaaseen katseeseen kyllästynyt Salome tulee terassille.


title: Salome (ooppera)

text: Salome pitää kuuta suurena hopeatarjottimena. Jokanaanin hallitseva ääni kuuluu jälleen, ja Salome haluaa nähdä vangin. Salome tietää äitinsä vihaavan Jokanaania, mutta kun Salome saa kuulla Jokanaanin olevan nuori mies, hän käyttää kaiken viehätystaitonsa Narrabothiin "Du wirst das für mich tun, Narraboth" (Etkö tekisi tätä minulle, Narraboth) saadakseen tahtonsa läpi. Narrabothin käskystä profeetta tuodaan ulos ensimmäisen välisoiton aikana.


title: Salome (ooppera)

text: 3. kohtaus


title: Salome (ooppera)

text: Jokanaan tuomitsee Herodeksen ja erityisesti Herodiaan. "Wo ist er, dessen Sündenbecher jetzt voll ist" (Missä on hän, jonka synneillä ei ole määrää). Salome on ihastunut ja peloissaan. Jokanaan kysyy "Wer ist dies Weib, das mich ansieth?" (Kuka on tämä nainen, joka minua katsoo?) ja saa Salomen raivoihinsa kutsumalla tätä syntisen äidin tyttäreksi. Jokanaan kehottaa Salomea menemään erämaahan etsimään Ihmisen Poikaa.


title: Salome (ooppera)

text: Salomen kiinnostus mystiseen hahmoon on sekoitus kauhua ja seksuaalista himoa: "Jokanaan, ich bin verliebt in deinen Leib" (Jokanaan, kehosi herättää kiinnostukseni) ja "In dein Haar bin ich verliebt" (rakastan hiuksiasi) sekä "Deinen Mund begehre ich" (Himoitsen suutasi). Jokanaan torjuu Salomen, ja Salomen pettymys ja raivo kasvaa. Salomeen rakastunut Narraboth tappaa itsensä Salomen ja Jokanaanin väliin. Salome näkee hurmiossan vain Jokanaanin.


title: Salome (ooppera)

text: Jokanaan kauhistuu Salomen itsekeskeisyyttä ja kehottaa Salomea etsimään pelastusta Galilealaiselta: "Es lebt nur Einer, der dich retten kann" (Vain yksi mies pystyy sinut pelastamaan). Jokanaan vetäytyy takaisin tyrmäänsä kiroten Salomen toisen orkesterivälisoiton aikana.


title: Salome (ooppera)

text: 4. kohtaus


title: Salome (ooppera)

text: Herodes ja Herodias tulevat seuralaisten kanssa ulos, ja Herodes etsii Salomea ja panee merkille kuun. Hän liukastuu Narrabothin vereen. Herodes kuvittelee illan koleuden ja on kuulevinaan siipien iskuja. Herodes kiihottuneena pyytää Salomen jakamaan kanssaan viinin ja hedelmät sekä lopuksi myös valtaistuimen. Salome pysyy välinpitämättömänä.


title: Salome (ooppera)

text: Jokanaanin ääni kuuluu jälleen. Herodias haluaisi antaa Jokanaanin juutalaisten tuomittavaksi, mutta Herodes pelkää liikaa. Juutalaiset ja nasaretilaiset väittelevät Jokanaanista ja Messiaasta. Tyrmästä Jokanaan kiroaa Herodiaksen Tochter Babylons (Babylonin tytär) ja ennustaa Salomelle väkivaltaista loppua.


title: Salome (ooppera)

text: Herodes pyytää Salomea tanssimaan itselleen. Herodias vastustaa eikä Salomekaan innostu ennen kuin Herodes vannoo valan ja lupaa antaa, mitä ikinä Salome pyytää. Salome aloittaa äitinsä vastustuksesta "Seitsemän Hunnun tanssin".


title: Salome (ooppera)

text: Tanssin päätyttyä Salome tahtoo hopeatarjottimella "den Kopf des Jokanaan" (Jokanaanin pään). Herodes kauhistuu ja epätoivoissaan ja tarjoaa tilalle jalokiviä, harvinaiset riikinkukot, Ylimmän Papin viitan tai jopa pyhistä pyhimmän Temppelin viitan. Lopulta Herodes antaa periksi, ja Herodias ottaa kuoleman sormuksen sormestaan ja antaa sen pyövelille. Salome kuuntelee tyrmän luona ja toivoo kuulevansa Jokanaanin valittavan. Tyrmässä on hiljaisuus – kohta pyövelin iso musta käsi ilmestyy tyrmästä kädessään Jokanaanin pää hopeatarjottimella.


title: Salome (ooppera)

text: Salome voitonriemuisena, hurmiossaan ja itsekeskeisyydessään puhelee Jokanaanin päälle. Kiihottuneena hän suutelee Jokanaanin huulia ja toteaa kuoleman mysteerin olevan suurempi kuin rakkauden mysteerin.


title: Salome (ooppera)

text: Herodes katselee Salomen voitonjuhlia ja sisälle mennessään käskee palvelijoitten sammuttaa valot – kuun ja tähdet. Musta pilvi peittää kuun. Salome vielä ihmettelee: "Onko se veren vai onko se rakkauden maku?" Kuu tulee esiin ja valaisee Salomen hurmioitunen kehon. Herodes käskee sotilaiden tappaa Salomen "Man töte dieses Weib!" (Tappakaa tuo nainen!).


title: Emälaiva

text: Emälaiva on erityiseen tukitoimintaan varustettu alus. Se tarkoitus on tukea jotakin erityistä toimintaa (esimerkiksi tutkimusta tai sukellusta) merellä liikkuvana tukikohtana.


title: Emälaiva

text: Tunnetuimpia sukeltajien emälaivoja oli ranskalaisen valtamerentutkija Jacques-Yves Cousteaun M/S Calypso, joka rakennettiin toisen maailmansodan aikaisesta miinanraivaajasta.


title: Emälaiva

text: Suomessa sukelluskerhot ovat rakennuttaneet omia tukialuksia, jotka on toteutettu muuttamalla valmiita venemalleja sukeltajien tarpeiden mukaan.


title: Emälaiva

text: Sotilaskäyttössä emälaiva oli yleensä erityisesti varustettu kauppalaiva, joka varustettiin toimimaan kevyempien yksiköiden, etupäässä sukellusveneiden tai moottoritorpedoveneiden liikkuvana tukikohtana.


title: Emälaiva

text: Emälaivassa on asuintilat pienempien alusten miehistöille, lääkäri, leikkaussali, korjaamo ja muu tarvittava huoltovarustus. Suuremmissa emälaivoissa oli myös ammus- ja torpedovarastot sekä lastausnosturit näille. Sukeltajien ja sukellusveneiden emälaivoissa on yleensä myös painekammio sukeltajantaudin hoitoa varten; ensimmäinen sellainen asennettiin jo Suomen Joutseneen sotavuosina .


title: Emälaiva

text: Nykyajan laivastoissa emälaivoja on lähes ainoastaan sukeltajille. Vain vanha Sisutoimi nimellä Louhi viimeiset palveluaikansa ohjusveneiden emälaivana.


title: Emälaiva

text: Suomalaisia emälaivoja olivat Suomen Joutsen, Louhi ja Sisu, jotka toimivat sukellusveneiden emälaivoina sekä torpedoveneiden emälaiva S/S Von Döbeln. Vuosina 1915 - 1917 Venäjän laivaston vesikone-emälaiva "Orliza" vietti pitkiä aikoja Suomen vesillä, varsinkin Helsingissä. Myös jotkut sotatoimien johdosta tilapäisesti käyttämättömiksi jääneet merenkulkuviranomaisten alukset, kuten majakkalaivat Helsinki ja Storbrotten, toimivat lyhyitä ajanjaksoja emälaivoina.


title: Emälaiva

text: Myöhemmin Suomessa niitä oli yksi eli laivaston sukeltajien emälaiva Mursu, joka oli muunnetltu versio Valas-luokan yhteysaluksesta. Aiemmin raivaajasukeltajien emälaivana toimi Öljyntorjunta-alus Hylje.


title: Luettelo Nightwishin kappaleista

text: Tämä on luettelo metallimusiikkiyhtye Nightwishin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Luettelo Nightwishin kappaleista

text: Muut kappaleet ja eri versiot: (lista epätäydellinen)


title: Kalla (laiva)

text:
Kalla oli vuonna 1963 Rauma-Repola Oy:n Loviisan telakalla rakennettu merenmittaajien tukialus, joka korvasi vanhan Klas Hornin.
Alus oli uppoamaltaan yli kaksinkertainen eli 920 tonnia verrattuna edeltäjäänsä (425 tonnia).
Se varustettiin nykyajan mukavuuksilla ja huomattavasti tilavammilla asuintiloilla kuin edeltäjänsä; aluksessa oli tilat yli 50 miehelle.


title: Kalla (laiva)

text: Kalla rakennettiin ilman omaa kuljetuskoneistoa. Aluksessa oli alun perin vain sähkögeneraattorit. Alus hinattiin paikasta toiseen mittausveneillä.


title: Kalla (laiva)

text: Aluksen yhteydessä toimii pääsääntöisesti kahdeksan kymmenmetristä, 105 hevosvoiman dieselillä varustettua mittausvenettä sekä neljä hiukan pienempää apu- ja yhteysvenettä.


title: Kalla (laiva)

text: Vuonna 1985 aluksen perää jatkettiin ja siihen asennettiin koneisto. Uuteen peräosaan tuli dieselsähköinen konehuone ja aivan perään ulokkeet joiden väliin asennettiin 360 astetta kääntyvä ns. kansiperämoottori. Keskilaivaan asennettiin rungon läpi kulkeva Aquamaster -ruoripotkuri. Näiden avulla alus pystyi liikkumaan kevyellä tuulella itsenäisesti, kovalla tuulella mittausveneet edelleen hinasivat sitä. Koneisto oli noin kolmasosalla pienennetty versio uudemman ja suuremman mittaustukialus Prisman koneistosta, dieselsähköinen ja teholtaan 420 hv.


title: Kalla (laiva)

text: Alus poistettiin merenmittauskäytöstä vuonna 2002. Tämän jälkeen alus siirtyi Rehab Group Oy:n omistukseen, ja oli joulukuusta 2003 lähtien Matilda-nimisenä Turun Aurajoessa. Yhtiön tarkoituksena oli tehdä aluksesta Bed & Breakfast-tyyppistä majoitusta tarjoava majoitusalus. Hanke ei kuitenkaan koskaan toteutunut ja Matilda myytiin kesällä 2005 ulkomaille.


title: Kalla

text: Kalla voi tarkoittaa ainakin seuraavia:


title: Luettelo Metallican kappaleista

text: Tämä on luettelo metallimusiikkiyhtye Metallican kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Crest of a Knave

text: Crest of a Knave on Jethro Tullin vuonna 1987 julkaisema musiikkialbumi. Albumi voitti Grammyn parhaasta Hard rock/metallialbumista vuonna 1989.


title: Crest of a Knave

text: Levy on yhdistelmä progressiivista rockmusiikkia ja bluesvaikutteita. Levyä on usein verrattu Dire Straitsin 1980-luvun tuotantoon etenkin rakkautta käsittelevien sanoitustensa, rockmaisuutensa ja kitarapainotteisuutensa takia. Levyn kitarapainotteiseen soundiin on montakin syytä, joista painavimpana pidetään Andersonin madaltunutta ääntä ja kapeaa äänialaa. Yhtyeen kolmesta aiemmasta flopista eroten Crest of a Knave keräsi jonkin verran kiitosta kriitikoilta, jotka pitivät etenkin Barren kitaratyöskentelystä. Anderson omistaakin vuoden 2005 uusintajulkaisun johdattelutekstissä tuoreen remasterin Barrelle, jota "ilman koko levyn synty olisi ollut mahdotonta".


title: Crest of a Knave

text: Osa levyn kappaleista käsittelee myös erilaisia ammatteja kertojanäkökulmasta, kuten rakennustyöläinen ("Steel Monkey"), maanviljelijä ("Farm On The Freeway"), sotilas ("Mountain Men") ja kiertuemuusikko ("Said She Was A Dancer", "Budapest".)


title: Crest of a Knave

text: 1980-luvun alussa Jethro Tullin luultiin jo lopettavan uransa johtuen kolmesta surkeasti myyneestä ja arvosteluissa huonosti menestyneistä albumeistaan, "A":sta, "Broadsword and the Beast":sta ja "Under Wraps":sta, jotka olivat tyylilajiltaan elektronista rockia (tai syntetisaattoripainotteista folk rockia "Broadswordin" tapauksessa.) Vuoden 1984 Under Wraps -kiertue jouduttiin keskeyttämään Andersonin äänen kadotessa kokonaan. Äänensä menetyksestä johtuen Andersonin ääniala madaltui merkittävästi ja Jethro Tull piti parin vuoden mittaisen tauon. Kuitenkin vuonna 1986 alkoi elää idea kokonaan uudesta Jethro Tull -albumista ja silloinen kolmihenkinen kokoonpano (Anderson-Barre-Pegg) ryhtyi valmistautumaan levytyksiä varten.


title: Crest of a Knave

text: Suurin osa levystä on äänitetty Andersonin omalla kotistudiolla. Tuohon aikaan kolmihenkisellä yhtyeellä ei ollut kosketinsoittajaa, joten Anderson joutui hoitamaan kosketinosiot ja ohjelmoi rumpukonetta paria kappaletta varten. Levyllä on myös pari muusikkovierasta, kuten Doane Perry (rummut), Gerry Conway (rummut) ja Ric Sanders (viulu.) Levy remasteroitiin vuonna 2005. Remasteri toi myös tavalliseen Jethro Tull -remasteroinnin tapaan mukanaan yhden ekstrakappaleen, "Part Of The Machinen".


title: Crest of a Knave

text: Andersonin äänen madaltuessa Jethro Tullille ominainen seksuaalisten teemojen käsittely ei kadonnut; levyn ehkäpä tunnetuin kappale Budapest kuvaa intiimiä hetkeä paikallisen tarjoilijatytön kanssa. Yhtye päätti myös kolmen aiemman levyn huonoista kokemuksista huolimatta sisällyttää uutukaiselleen syntetisaattorin, joskin "Crestillä" syntetisaattorin käyttö oli huomattavasti kolmea aikaisempaa levyä hillitympää.


title: Crest of a Knave

text: Levyn kansikuva muistuttaa perinteisten englantilaisten aatelissukujen vaakunoita. Levyn kannessa esiintyvään vaakunaan on pyritty lisäämään Jethro Tullille ominaisia elementtejä, kuten poikkihuilu ja musta kissa.


title: Crest of a Knave

text: Levy keräsi kehuja kriitikoilta ja myi hyvin, mutta kaikkein suurin yllätys oli vasta luvassa: vuoden 1989 Grammy-gaalan erikoisgrammy parhaasta hard rock/metallialbumista meni Crest of a Knavelle. Gaalan ehdoton ennakkosuosikki oli Metallica. Itse yhtye ei ollut mukana kyseisessä gaalassa, koska todennäköisyys palkinnon saamiselle oli vähäinen. Kyseistä valintaa käytetään usein esimerkkinä Grammy-tuomariston tietämättömyydestä nykymusiikkia kohtaan, sillä Crest of a Knave koostuu lähinnä kevyestä rockmusiikista. Yhtye on sittemmin suhtautunut valintaan itseironisesti: Anderson kommentoi palkintoa sanoin "Flute is a heavy, metal instrument!" ("Huilu on raskas, metallinen soitin"; kaksoismerkitys huilun ulkomuodon ja heavy metal -genren välillä).


title: Crest of a Knave

text: Levyltä jäi elämään parikin Jethro Tull -klassikkoa, kuten "Farm On The Freeway" ja "Budapest". Sittemmin Budapest on vakiintunut yhtyeen livenumerona, ja kappale sisältyy usealle yhtyeen kokoelmalevylle.


title: Eric Washington

text: Eric Maurice Washington (s. 23. maaliskuuta 1974 Pearl, Mississippi) on yhdysvaltalainen koripalloilija, joka on vapaa pelaaja. Washington on pelipaikaltaan heittävä takamies.


title: Eric Washington

text: Washington on pelannut urallaan useassa eri sarjassa. NBA:ssa hän pelasi yliopistosta valmistuttuaan kaksi kautta, jonka jälkeen hän on pelannut muun muassa Kreikan, Italian ja Israelin pääsarjoissa. Suomessa Washington pelasi vuodet 2006–2010 edustaen Tampereen Pyrintöä, Kauhajoen Karhua sekä KTP-Basketia.


title: Eric Washington

text: Washington aloitti vuonna 1993 opiskelut arvostetussa Alabaman yliopistossa, jonne hän siirtyi valmistuttuaan aikaisemmin samana vuonna Pearlin high schoolista. Washington pelasi neljän opiskeluvuotensa aikana yhteensä 112 ottelua NCAA-koripallosarjassa tehden niissä pisteitä yhteensä 1532. Tilastollisesti hänen paras yliopistokautensa oli 1995–96, jolloin hän viimeisteli keskimäärin 18,6 pistettä pelaamassaan 30 ottelussa. Viimeisenä opiskeluvuotenaan hänet valittiin kaakkoisen konferenssin tähdistöviisikkoon.


title: Eric Washington

text: Neljän yliopistovuoden jälkeen Washington oli noussut Alabaman yliopiston kaikkien aikojen tilastoissa ykköseksi sekä onnistuneissa kolmeen pisteen heitoissa että kolmen pisteen heittoyritysten määrässä. Kauden 1995–96 aikana heitetyt 113 onnistunutta kolmen pisteen heittoa sekä 279 kolmen pisteen heittoyritystä olivat myös koulun historian parhaat lukemat yhden kauden osalta. Lisäksi Washingtonin yksittäisessä pelissä heittämät 15 kolmen pisteen heittoyritystä rikkoi koulun aiemman ennätyksen tässä kategoriassa.


title: Eric Washington

text: Orlando Magic varasi Washingtonin NBA:han vuoden 1997 varaustilaisuudessa numerolla 48. Hän pelasi kausien 1997–98 ja 1998–99 aikana pelaajaoikeudet ostaneen Denver Nuggetsin NBA-joukkueessa 104 ottelua tehden niissä pisteitä yhteensä 716. Hänen henkilökohtaiseksi piste-ennätyksekseen NBA:ssa jäi 22 pistettä, joka syntyi Seattle SuperSonicsia vastaan 22. marraskuuta 1997. Hänen palkkansa ensimmäisellä NBA-kaudella oli 242 000 dollaria ja toisella 520 000 dollaria. Washingtonin NBA-ura päättyi, kun hänen oikeudet kaupattiin elokuussa 1999 usean pelaajan kaupassa Boston Celticsille.


title: Eric Washington

text: Kahden NBA-kauden jälkeen Washington siirtyi Eurooppaan ja pelasi kauden 1999–00 Kreikan pääsarjassa, A1 Ethnikissä Dafni BC:n joukkueessa. Hän pelasi kauden aikana Kreikan liigaa 15 ottelua 13,5 pisteen keskiarvolla. Seuraavat kaksi kautta Washington pelasi Italiassa, Basket Rimini Crabsin joukkueessa. Kauden 2000–01 Washington pelasi Italian pääsarjaa Serie A:ta 17 pisteen keskiarvolla ja seuraavalla kaudella joukkueen pudottua sarjaportaan alaspäin hän pelasi Serie A2:sta 30 ottelua 14,6 pisteen keskiarvolla. Toukokuussa 2002 Washingtonin polvi leikattiin ja hänen koripallouransa keskeytyi lähes kahdeksi vuodeksi. Sairausloman loputtua Washington siirtyi joulukuussa 2003 Israelin pääsarjaan Hapoel Jerusalemin joukkueeseen. Israelissa hän ehti pelata joukkueessa vain kolme ULEB Cupin ottelua 8,7 pisteen keskiarvolla sekä viisi Israelin liigan ottelua 4,4 pisteen keskiarvolla ennen kuin hänet korvattiin toisella vahvistuksella. Viimeisimpänä ennen Suomeen tuloa hän pelasi CBA-liigaa Idaho Stampeden joukkueessa.


title: Eric Washington

text: Suomeen Washington saapui joulukuun 2006 lopussa vahvistamaan Korisliigan viimeiseksi joutunutta Tampereen Pyrintöä. Washingtonin tulo piristikin Pyrinnön peliä ja hän voitti Suomen Koripalloliiton myöntämän kuukauden pelaaja -tittelin heti tammikuulta 2007, jolloin syyskaudella vain neljä ottelua voittanut Pyrintö voitti kaikki kahdeksan peliään. Kaudella 2006–07 Washington sijoittui liigan pistetilastossa kolmanneksi. Hän ylsi kymmenen parhaan joukkoon myös kahden ja kolmen pisteen heittojen heittotarkkuuksissa.


title: Eric Washington

text: Kauden 2007–08 Washington aloitti Tampereen Pyrinnön paidassa, mutta siirtyi tammikuussa 2008 Kauhajoen Karhuun ensin kuukauden ja lopulta koko loppukauden kattavalla vuokrasopimuksella. Korisliigan henkilökohtaiseksi piste-ennätyksekseen Washington teki 41 pistettä 20. helmikuuta 2008 Namika Lahtea vastaan. Washington teki kaudella 2008–09 koreja Pyrinnössä 17,7 pisteen keskiarvolla ja Karhussa 20,5 pisteen keskiarvolla.


title: Eric Washington

text: Kesäkuussa 2008 julkistettiin Washingtonin vuoden mittainen jatkosopimus I-divisioonaan pudonneen Kauhajoen Karhun kanssa. Hän toimi kauden 2008–09 joukkueensa kapteenina. Karhun voittaessa runkosarjan Washington oli joukkueensa tehokkain pelaaja. Hän teki pelaamissaan 19 runkosarjan ottelussa keskiarvoikseen 22,2 pistettä, 9,7 levypalloa, 2,5 koriinjohtanutta syöttöä, 1,8 pallonriistoa ja 1,1 koriinheiton torjuntaa. Washington sijoittui kaikissa näissä kategorioissa sarjan 20 parhaan pelaajan joukkoon, kuten myös vapaaheittojen sekä kahden ja kolmen pisteen heittojen onnistumisprosenteissa. Koriinheittojen torjuntatilastossa hän oli jaetulla toisella sijalla, levypallotilastossa kuudes ja pistetilastossa kahdeksas. Tehokkuusindeksillä mitaten Washington oli runkosarjan toiseksi tehokkain pelaaja. I-divisioonan pudotuspelit päättyivät Karhun voittoon ja joukkueen suoraan nousuun Korisliigaan. Washington oli myös pudotuspeleissä joukkueensa tehokkain pelaaja ja teki viimeisen finaalin viimeisellä neljänneksellä 16 pistettä johdattaen Karhun 74–62 voittoon Salon Vilppaasta. Washington oli pudotuspelien kolmanneksi tehokkain pelaaja 25,4 tehokkusindeksillään sekä pistetilaston viides 21,0 pisteen keskiarvolla. Lisäksi levypalloja hänelle merkittiin 9,0 ottelua kohti.


title: Eric Washington

text: Karhu tarjosi Washingtonille sopimusta myös kaudeksi 2009–2010, mutta hän kieltäytyi tarjouksesta ja joukkue joutui etsimään hänen paikalleen uuden pelaajan. Washington saapui kuitenkin viiden pelatun ottelukierroksen jälkeen takaisin Suomeen ja teki loppukauden 2009–2010 kattavan sopimuksen Korisliigassa pelaavan KTP-Basketin kanssa.


title: Lahjatalous

text: Lahjataloudessa vallitseva tavaroiden ja palveluiden vaihdon muoto ei perustu julkilausuttuun sopimukseen vaihtoon vastaamisesta jollain tietyllä tavalla, vaan hyödykkeet tai palvelut luovutetaan lahjan tapaan ilman selkeästi määriteltyä vastasuorituksen vaatimista. Yleensä lahjataloudessa vallitsee jonkinlainen molemminpuolisuus vaihdossa, jolloin "lahjan" saajalta edellytetään vastaavan arvoisia tavaroita tai palveluita taikka poliittista tukea, uskollisuutta tai jotain muuta hyödyllistä vastinetta. Vaihto voi perustua joissain tapauksissa myös pelkkään lahjan antajan solidaarisuuteen, jalomielisyyteen, uskollisuuden tai kiitollisuuteen. Lahjan antamisesta antajalle koituva arvostus on yleensä tärkeässä osassa lahjatalouteen perustuvien yhteisöjen toimintalogiikassa.


title: Lahjatalous

text: Lahjatalouden käsite eroaa markkinataloudesta ja suunnitelmataloudesta. Ensin mainitussa hintamekanismi huolehtii hyödykkeiden ja palveluiden jaosta, ja jälkimmäisessä hyödykkeet ja palvelut jaetaan selkeästi määriteltyjen käskyjen ja hallinnoinnin kautta.


title: Lahjatalous

text: Käytännössä lahjataloutta muistuttavaa vaihtoa esiintyy enemmän tai vähemmän kaikissa yhteiskunnissa.


title: Lahjatalous

text: Esimerkkejä lahjataloudesta:


title: Lahjatalous

text: Jotkut anarkistit ovat pitäneet olemassa olevien talousjärjestelmien korvaamista lahjataloudella hyvänä vaihtoehtona.


title: Fats Domino

text: Antoine Dominique "Fats" Domino (26. helmikuuta 1928 New Orleans, Louisiana, Yhdysvallat – 24. lokakuuta 2017 Harvey, Louisiana, Yhdysvallat) oli yhdysvaltalainen rhythm and blues- ja rock and roll -laulaja, -laulunkirjoittaja ja pianisti.


title: Fats Domino

text: Domino levytti 1950-luvulta alkaen vuosikymmenen aikana useita tunnettuja äänilevyjä, kuten "Valley of Tears", "I’m Walkin’", "The Big Beat", "I’m in Love Again", "I Want to Walk You Home", "Be My Guest", "Country Boy", "Walking to New Orleans", "Three Nights a Week", "My Girl Josephine", "It Keeps Rainin’" ja "What a Party". Vuonna 1963, kun hän lopullisesti vaihtoi Imperial Recordsin ABC-Paramountiin, hän levytti "Red Sails in the Sunset".


title: Fats Domino

text: Fats Dominon ensimmäinen single oli ”The Fat Man” (1949). Dominon varhaiset singlet menestyivät vaihtelevasti. Vuonna 1955 ilmestyi ”Ain’t It a Shame” (”Ain’t That a Shame”). Vaikka Pat Boonen cover sijoittui pop-listojen kärkeen, Dominon alkuperäisversio seurasi perässä ja oli R&B-listan ykkönen 11 viikkoa.


title: Fats Domino

text: Dominon listasijoitukset olivat kumma kyllä vaatimattomat. Hänen ainoa British Top 10 -menestyksensä oli ”Blueberry Hill” vuonna 1956. Yhdysvalloissa hän ei koskaan ollut valtavirran listojen yläpäässä, eikä hän ollut sijoittunut Top 20 -listalle vuoteen 1962 mennessä. Kuitenkin 1970-luvun puoliväliin mennessä hänen levyjään oli myyty 60–70 miljoonaa kappaletta. Vain Elvis ja the Beatles olivat myyneet enemmän.


title: Fats Domino

text: Fats Domino käyttäytyi kuin tähti. Kiertueella hänellä oli mukanaan 200 paria kenkiä ja 30 pukua ja hän piti suuria timanttisormuksia. Hänen esiintymistyylinsä oli yksinkertainen, kuten hänen laulunsakin. Hän istui pianon edessä sivuttain yleisöön päin. Esiintymisensä lopulla hän saattoi kuitenkin mahtipontisesti työntää vatsallaan pianon pois lavalta.


title: Fats Domino

text: Fats Domino esiintyi vuonna 1956 kahdessa elokuvassa: "Shake, Rattle & Rock!" ja "The Girl Can't Help It". Hän jatkoi aktiivista levytysuraansa noin vuoteen 1970. Viimeisen kerran uransa aikana "Hot 100" -listalle 1968 Fats Domino pääsi The Beatles -coverilla "Lady Madonna", joka pysyi sadannella sijalla kaksi peräkkäistä viikkoa.


title: Fats Domino

text: Vuonna 1985 hän teki Euroopan-kiertueen ja sen ensimmäinen kiinnitys oli Porin jazzfestivaalien pääesiintyjänä. Hänen suuressa orkesterissaan oli yllätysvieraana pitkäaikainen yhteistyökumppani Dave Bartholomew.. Domino esiintyi Helsingin Hesperia-teatterissa 7.5.1991 ja Lahden jäähallissa 8.5.1991.


title: Fats Domino

text: Hän sairastui yllättäen ollessaan kiertueella Isossa-Britanniassa Little Richardin ja Chuck Berryn kanssa vuonna 1995. Tämän jälkeen hän ei enää lähtenyt kiertueelle ja rajoitti live-esiintymisensä kotikaupunkiinsa New Orleansiin. Hän kieltäytyi matkustamasta ja osallistumasta Rock & Roll Hall of Fame -valintatilaisuuteen Clevelandissa Ohiossa, eikä myöskään osallistunut National Medal of Arts -mitalin jakotilaisuuteen Valkoisessa talossa vuonna 1998.


title: Fats Domino

text: Hän oli kotonaan, kun Hurrikaani Katrina tuhosi hänen talonsa vuonna 2005. Domino oli aina asunut hurrikaanin pahasti tuhoamassa Lower Ninth Wardissa, jossa hänen kartanonsa sijaitsi. Rannikkovartioston helikopteri pelasti hänet ja hänen vaimonsa Rosemaryn heidän talonsa katolta. Useiden päivien ajan hänen oletettiin kadonneen. Hän majoittui muutamaksi päiväksi etäisen perheystävänsä urheilija JaMarcus Russellin asuntoon. Vasta kuukausien päästä Domino pystyi palaamaan kotiinsa. Kertoman mukaan hän sai takaisin vain kolme monista kultalevyistään.


title: Fats Domino

text: Hänellä oli vaimo Rosemary ja kolmetoista lasta.


title: Fats Domino

text: Dominolta on julkaistu muun muassa kokoelma-albumi "Best Sellers".


title: Fats Domino

text: Domino kuoli 89-vuotiaana Louisianassa 24. lokakuuta 2017.


title: Lumihauvat

text: Lumihauvat on Walt Disney Picturesin vuonna 2002 julkaisema koko perheen komediaelokuva. Pääosan esittäjänä on Cuba Gooding Jr.. Elokuvan 33 miljoonan dollarin budjetilla mukaan saatiin "Star Trekistäkin" tuttu Nichelle Nichols sekä R&B-laulaja Sisqó. Myös laulaja-laulunkirjoittaja Michael Bolton esiintyy elokuvassa. Siinä puhutaan englantia mutta myös suomenkielinen ääniraita löytyy.


title: Lumihauvat

text: Elokuvan siperianhuskyt olivat Kortar Kennels -nimisestä kennelistä Ottawasta, Ontariosta.


title: Lumihauvat

text: Miamilainen hammaslääkäri Ted matkustaa Alaskaan hakemaan oikean äitinsä jättämää perintöä, mutta perillä odottaa seitsemän villiä siperianhuskya ja Nana, Tedin äidin bordercollie. Alaskassa, kokonaan poissa elementistään, Tedin on kohdattava haasteita, joita hän ei olisi ikinä edes kuvitellut: lumimyrskyjä, ohutta jäätä, pelottava ja kärttyisä vanha mies nimeltä Salama-Jack (James Coburn), Tedin valjakon aggressiivinen johtokoira Demoni, sekä arktinen haastekilpa, joka on vain kahden viikon päästä.


title: Lumihauvat

text: D.J, Koda, Buck ja Floyd esiintyvät myös elokuvassa Eight Below.


title: Jani Lehtonen

text: Jani Valdemar Lehtonen (11. elokuuta 1968 Mäntsälä – 21. joulukuuta 2008 Tampere) oli suomalainen seiväshyppääjä. Lehtosen 26. kesäkuuta 1993 Kuortaneella hyppäämä tulos 582 cm on voimassa oleva Suomen ennätys. Samoin 8. maaliskuuta 1994 Tukholmassa kansainvälisissä hallikisoissa hypätty 583 cm on voimassa oleva sisäratojen Suomen ennätys.


title: Jani Lehtonen

text: Seiväshypyn ohella Lehtonen kilpaili kansallisella tasolla 100 metrin juoksussa. Ennätyksensä 10,63 hän juoksi vuonna 1991.


title: Jani Lehtonen

text: Lehtonen lopetti aktiiviuransa vuoteen 1996 ja toimi sittemmin seiväshyppääjien valmentajana. Varsinaiselta ammatiltaan Lehtonen oli rakennusmestari ja rakennusalan yrittäjä. Hän rakensi asuinrakennuksia Tampereen alueella.


title: Jani Lehtonen

text: Lehtonen kuoli 40-vuotiaana kotonaan Tampereella joulukuussa 2008. Poliisin mukaan kyseessä oli itsemurha.


title: Ottar Haalogalantilainen

text: Ottar Haalogalantilainen oli 800-900-luvun taitteessa elänyt viikinki ja tutkimusmatkailija, joka antoi laajan selvityksen Euroopan pohjoisosista. Ottarin suullinen matkakertomus kirjoitettiin muistiin muinaisenglannin kielellä Alfred Suuren toimittaman Paulus Orosiuksen maailmanhistorian liitteeksi.


title: Ottar Haalogalantilainen

text: Ottarin kertomus on kuuluisa ennen kaikkea Bjarmian kuvauksestaan. Se on myös ensimmäinen lähde, jossa esiintyy kansallisuudennimi norjalainen (Norðmonna, gen.).


title: Ottar Haalogalantilainen

text: Ottarin mukaan hän oli kaikkein pohjoisimpana asunut norjalainen. Saadakseen tietää minne asti maa ulottuu, Ottar purjehti pohjoiseen rannikkoa pitkin. Koko matkan aikana hän ei nähnyt kuin fennejä, kunnes saapui suuren joen suussa sijainneeseen viljavaan maahan. Täällä asui vaaleatukkaisia ihmisiä, jotka puhuivat melkein samaa kieltä kuin fennit. Ottar pystyi keskustelemaan näiden bjarmien kanssa ja sai selville asioita heidän maastaan.


title: Ottar Haalogalantilainen

text: Ottarin kertomus on julkaistu lukuisia kertoja myös suomeksi, mm. teoksessa "Suomen historian dokumentteja" sekä monissa historiallisissa tutkimuksissa.


title: Meridian

text: Meridian on venäläinen tietoliikennesatelliitti, jotka korvaavat Molnija-radan tietoliikennesatelliitteja. Ne korvannevat myös sotilaallisten Parus-paikannussatelliittien viestiyhteyksiä. Satelliittien operaattori on Venäjän avaruusvoimat.


title: Meridian

text: Ne toimivat 900-39 000 kilometriä korkeilla Molnija-kiertoradoilla.


title: Meridian

text: Meridian on pääasiassa merenkulun tietoliikennesatelliitti. Se välittää myös Pohjoisen jäämeren jäätilannetta seuraavien lentokoneiden mittausdatan rannikkoasemille. Sitä käytetään myös muuhun Siperian tietoliikenteeseen. Meridian korvaa vuosina 1965-2004 laukaistut Molnija-1-sarjan tietoliikennesatelliitit.


title: Meridian

text: Satelliitit toteuttaa entinen NPO Prikladnoi Mekhaniki eli Rešetnev-yritys. Satelliittirungon on lännessä arveltu olevan sama kuin GLONASS-satelliiteissa - on arveltu, että sen elektroniikka on paineistetussa säiliössä, jolla välteltään tyhjiön estävän teknologian tarve, mutta tämä voi olla pelkkä arvaus.


title: Meridian

text: Sarjan ensimmäinen satelliitti laukaistiin 24. joulukuuta 2006 Sojuz 2-1a-kantoraketilla, jossa on Fregat-moottori ylimpänä rakettivaiheena.


title: Meridian

text: Toinen laukaistiin 24.12.2006.


title: Meridian

text: 21.5.2009 laukaisu kuvattiin länsimaisessa mediassa sotilaallisen tietoliikennesatelliitin laukaisuksi. Jälleen kerran Lavotshkinin valmistama Fregat-rakettivaihe ei toiminut kunnolla, sen toinen poltto sammui liian aikaisin ja kolmas käynnistys avaruudessa epäonnistui.


title: Meridian

text: Neljäs laukaistiin 4. toukokuuta 2011 .


title: Aaron Solowoniuk

text:
Aaron Solowoniuk (s. 21. marraskuuta 1975) on kanadalaisen punk-rock -yhtye Billy Talentin rumpali. Hän on ollut yhtyeessä mukana alusta asti.
Aaron aloitti rumpujen soiton pienenä, ensimmäisen rumpusettinsä hän sai lahjaksi vanhemmiltaan. Kasvettuaan hän tapasi Benjamin Kowalewiczin (yhtyeen laulaja) ja Jonathan Gallantin (yhtyeen basisti) lukiossa ollessaan. He perustivat yhtyeen, jonka nimeksi tuli aluksi "To Each His Own". Muutamaa vuotta myöhemmin he tapasivat Ian D'San, joka soitti "Dragon Flower" nimisessä yhtyeessä. Neljä vuotta myöhemmin he perustivat yhdessä yhtyeen nimeltä "The Other One" jonka he vaihtoivat pian Pezziksi, josta tuli myöhemmin Billy Talent.


title: Luhta

text: Luhta eli vataja on tulvavaikutteinen suo, joka sijaitsee vesistön vaikutuspiirissä. Luhtia tavataan etenkin maankohoamisrannikolla, mutta myös järvien, jokien ja purojen tulvamailla. Luhtien puuntuottokyky on maan kosteuden vuoksi huono. Luhdat jaetaan puustoisiin luhtiin, pensaikkoluhtiin ja avoluhtiin.


title: Luhta

text: Samassa paikassa voi esiintyä kaikkia kolmea päätyyppiä: aivan rannassa sara-, osmankäämi- tai järviruokovaltaista avoluhtaa, sitten pajujen ja suomyrtin luonnehtimaa pensaikkoluhtaa ja lopuksi hieskoivu- ja leppävaltaista puustoista luhtaa. Luhdat ovat siis metsä- ja vesiekosysteemin vaihettumisvyöhykkeitä, joilla on hyvin suuri merkitys luonnon monimuotoisuudelle. Maankohoamisrannikolla luhdan eri päätyypit edustavat usein maankohoamisen jälkeisen sukkession eri vaiheita.


title: Luhta

text: Puustoisten luhtien pääpuulaji on tavallisesti tervaleppä, harmaaleppä tai hieskoivu. Luhdat ovat usein kulonkiertämiä eli alueita, jotka välttyvät metsäpaloilta, ja siksi arvokkaita metsäluonnon monimuotoisuudelle. Puustoisten luhtien pintakasvillisuudessa on usein samoja piirteitä kuin rehevien korpien lajistossa, ja toisinaan samalla kohteella voi olla useiden eri suotyyppien piirteitä. Tervaleppäluhdalle läheinen suotyyppi on tervaleppäkorpi, joka on luonnonsuojelulain tarkoittama arvokas elinympäristö.